recursal/SuperWikiNEXT-32B huggingface dataset:
**押韻**（粵拼：**aat3 wan6**），又有寫做**壓韻**，係文學成日講嘅一個概念，指一篇最少有兩句嘅文學作品入面，每句最尾嗰隻字（或者音節）嘅韻母，全部或者大部份都一樣或者差唔多，令到件作品讀起上嚟抑揚頓挫。押韻呢個概念喺詩、詞同歌等嘅作品上都會用到。

慣用語
---

好多日常嘅粵語慣用語都會押韻：

* 博一博bok3，單車都變摩托tok3。
* 信你一成sing4，雙目失明ming4。
* 不問自取ceoi2，是為靚女neoi2。

詩詞例子
----

無論古今中外，詩歌不溜都出晒名重視押韻。近代粵詩嘅例子：

> 廖恩燾（清末）《劉阮入天台》  
> 
> 
> 行條山路做姑爺，點仲溪窿仲好花faa1。  
> 碰到兩單都靚嘢，食完個碗係胡麻maa4。  
> 有緣酒既陪人飲，冇話鋪唔共佢孖maa1。  
> 番過見啱孫七代，打開族譜不妨查caa4。
> 
> 

> 廖恩燾（清末）《放白鴿》  
> 
> 
> 劣佬居然攞二奶，媒人例市亦慳埋maai4。  
> 點知蛤乸隨街跳，整定龜公上當嚟lai2。  
> 爛賤唔慌收口貨，老光啱遇冇皮柴caai4。  
> 近來白鴿神興放，至怕貪平食死雞gai1。
> 
> 

唐詩原則上係中古漢語嘅文學，要用返中古漢語嚟誦讀先會達得到完美押韻。不過廿一世紀初嘅粵語保留咗中古漢語嘅 -k、-t 同 -m 等結尾輔音（可以睇埋入聲嘅概念），所以讀唐詩嗰陣好多時都仲好押韻。

> 張九齡（唐朝）《照鏡見白髮》  
> 
> 
> 宿昔青雲志，蹉跎白髮年nin4。  
> 誰知明鏡裏，形影自相憐lin4。
> 
> 

又可以睇吓《木蘭辭》呢一截，原文喺宋朝前（現代粵語未出現嘅時代）已經存在，所以應該唔係預咗人用粵語嚟讀嘅，不過用粵語讀都押到韻：

> 《木蘭辭》（宋前）其中一截  
> 
> 
> 
> 開我東閣門，坐我西閣床cong4。脫我戰時袍，著我舊時裳tong4。  
> 
> 當窗理雲鬢，對鏡帖花黃wong4。出門看火伴，火伴皆驚惶wong4：  
> 
> 同行十二年，不知木蘭是女郞long4！
> 
> 
>

西洋語言
----

西洋嘅語言都可以有押韻呢家嘢。

《三隻豬仔》原版個故仔係用 19 世紀嘅英文講同寫嘅，當中豬仔同大野狼之間嗰段對話畀好多人覺得得意，段嘢押到韻（**in** 嘅 IPA 係 [in]；**chin** 嘅 IPA 係 [chin]）。

> "Little pig, little pig, let me come **in**."  
> "No, not by the hair on my chinny chin **chin**."  
> "Then I'll huff, and I'll puff, and I'll blow your house **in**."
> 
> 

段嘢嘅字面意譯：

> 「豬仔，豬仔，畀我入嚟啦。」  
> 「唔得，以我嗰個大一大嘅下巴發誓，唔得。」  
> 「噉我就大力吹，細力吹，我會吹冧你間屋。」
> 
>

搜索引擎
----

有啲搜索引擎會有功能，畀用家入一隻漢字同指定一隻漢語，搵出「喺指定咗嗰隻漢語當中，同呢隻漢字押韻嘅漢字」。例如想像而家指定粵語，要搵出所有粵語當中同**詩** （粵拼：si1）押韻嘅漢字，應該就會出

**資** （粵拼：zi1）
**衣** （粵拼：ji1）
**伊** （粵拼：ji1）
等嘅結果。呢種噉嘅功能，從事創意寫作相關工作嘅人成日都會用。

押韻**搜索引擎**功能| 搜索引擎 | 撳韻母呢睇 | 聽粵音 | 同韻單字 | 同韻詞語 | 啱音同韻詞語 | 一次搵幾個啱音同韻詞語 | 多字韻（雙押、三押等） |
| --- | --- | --- | --- | --- | --- | --- | --- |
| 中文大學 漢語多功能字庫 | ✓ | ✓ | ✓ |  |  |  |  |
| 0243.hk |  |  | ✓ | ✓ | ✓ | ✓ | ✓ |

睇埋
--

* 平仄
* 音系
* 輔音
* 聲調
* 修辭手法

拎
-

* （英文） 英文發音詩歌，PDF 快勞，一首得意英文詩歌，啲押韻規律寫到突顯晒英文「串法同讀音唔夾」嘅現象。

1. ↑  Jacobs, Joseph (1890). *English Fairy Tales. Oxford University*. p. 69.
**零食**係指已密封包裝好嘅散裝銷售量販、保存期比較長、可以即食而唔係正餐嘅小食。多數係經油炸類、堅果類、乾燥類、醃製類（包括涼果、蜜餞）、烘炒類或者糖菓、膨化類等等，但喺華人普遍嘅概念唔包括糕點麵包類嘢食、雪糕、汽水在內。

介紹
--

普通嘅零食可以係天然食品葵花籽、瓜子、棗、花生、果仁、新鮮生果等，亦可以係加工食品例如薯片、朱古力、香口膠、爆谷等，而日式零食喺華人社區亦開始陸續盛行；喺中國大陸普遍包括魚肉腸、小糯米鍋巴。近年，零食嘅種類亦有增冇減，亦配合唔同個人喜好，市場需要而製造多種口味。

主要銷售途徑
------

喺港澳同台灣地區，一般零食通常係士多同鋪頭仔、超級市場同便利店好重要嘅銷售項目，喺香港嘅「優之良品」、「優品360」、「零食物語」、「價真棧」同「759阿信屋」、澳門嘅「菓子天地」等等就係較具規模嘅並提供自助選購嘅零食專賣店。亦因為大部份零食保存期長與攜帶方便，售價平，口味亦廣受歡迎嘅關係，成為辦公室人員常備或者學校或者戲院嘅小賣部嘅常見銷售項目之一，亦成為睇球賽或酒吧等娛樂方面嘅佐酒之物或者旅行者傍身。

零食嘅副作用
------

由於要配合多種口味同長期保存嘅關係，一啲零食會加入大量防腐劑同人造色素、人造糖嚟調味同整鮮啲色。呢啲亦係食品安全部門重點監測同抽查嘅對象之一[未記出處或冇根據]。香港有調查指出零食嘅脂肪同糖份嘅比例相當高，對未能自我節制嘅學生有損健康，亦因此成日俾人話係「垃圾食物」，所以香港一間聯營小食店喺2006年新學期時喺屬下嘅學校小賣部，以乾果、新鮮生果、粟米等代替薯片、蝦條做「健康零食」。

相關書
---

* 《零食寶典》池和美 著，台灣三意文化2006年1月初版，ISBN 9868181321

睇埋
--

* 甜味
* 口立濕
**肥**（Obesity）係講人有過量肥膏，影響健康，令人短命或帶病。太肥叫**癡肥**，要減肥維持健康，要做運動同節食。

肥嘅標準不時係用身體質量指數（BMI）嚟衡量，即係體重（公斤）除以身高（公尺）嘅平方 。西方人認為BMI大過7002294199500000000♠30 kg/m2 就係肥，介乎25到7002294199500000000♠30 kg/m2就係過重；一啲東亞國家採用更嚴格嘅標準，例如中華民國行政院衛生署（而家衛生福利部）喺2002年4月公佈，成人BMI≧27 就係肥，24≦BMI＜27 就係過重。但幼兒並唔適合用成人嘅BMI標準來評量。

肥胖會增加心血管疾病、第二型糖尿病、睡眠窒息症、某啲癌症、退化性關節炎同其他疾病發生嘅機會。而造成肥胖嘅主要原因通常包括熱量攝取過多、欠缺運動同體質問題等，其他例如基因缺陷、內分泌異常、藥物影響同精神疾病亦可能造成肥胖。有講法認為「肥胖嘅人係因為代謝慢，所以即使食得唔多亦會越嚟越肥」，但係直到目前為止科學證據傾向唔支持呢種論點。由於維持體重增加所需嘅能量，肥胖者能量消耗會比正常人多。

成因
--

睇埋：均衡飲食
人之所以會肥，成因可以有好多。

事實表明，成日飲同食甜嘢係會令到一個人吸收多咗好多糖份嘅，而攝取太多糖份往往會引致癡肥等嘅問題。

睇埋
--

* 體重管理
* 預防醫學
* 甜味

參考
--

1. ↑  〈BMI 測試〉. 衛生福利部國民健康署. 原著喺2015-11-17歸檔. 喺2015-11-19搵到.
2. ↑  Peter G. Kopelman, Ian D. Caterson, Michael J. Stock, William H. Dietz (2005). *Clinical obesity in adults and children: In Adults and Children*. Blackwell Publishing. pp. 12–28. ISBN 1-4051-1672-2.`{{cite book}}`: CS1 maint: multiple names: 作者名單 (link)
3. ↑  Kushner, Robert (2007). *Treatment of the Obese Patient (Contemporary Endocrinology)*. Totowa, NJ: Humana Press. p. 158. ISBN 1-59745-400-1. 喺2009-04-05搵到.
4. ↑  Adams JP, Murphy PG (2000). "Obesity in anaesthesia and intensive care". *Br J Anaesth*. **85** (1): 91–108. doi:10.1093/bja/85.1.91. PMID 10927998. 原著喺2010-08-11歸檔. 喺2015-11-19搵到.

|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
一個覺得受到壓力嘅人
**心理壓力**（粵拼：sam1 lei5 aat3 lik6；英文：**psychological stress**）簡單講係指令人覺得緊張嘅一種感受。

心理壓力呢樣嘢通常源於行為懲罰嘅出現，例如係四圍嘅環境有危險。當一隻動物感覺到壓力嗰陣，佢個腦會釋放某啲特定種類嘅荷爾蒙同神經傳遞素，呢啲化學物質會啟動個腦嘅某啲特定區域，令到個人喺生理（例如心跳加快）同行為（可以睇吓戰鬥定走佬）上出現變化。

良性壓力
----

內文：良性壓力
良性壓力（eustress）係指一個人因為受到某啲挑戰而有心理壓力，但佢有足夠嘅能力應付呢啲挑戰，所以有形成一個有壓力但愉快嘅經驗。例子可以睇吓心流體驗。

惡性壓力
----

內文：惡性壓力
長期承受大得滯嘅心理壓力會對個人造成各種唔好嘅影響。惡性壓力（distress）指一個人因為受到某啲挑戰而有心理壓力，同時冇足夠嘅能力應付呢啲挑戰，所以有形成一個有壓力而且感受到恐懼等負面情緒嘅經驗。

例如係記憶力噉，喺動物身上做嘅研究發現，長期嘅壓力（例如係成日見到天敵）會搞到大家鼠嘅海馬體功能受負面影響，海馬體係幫手做記憶入碼過程嘅腦區，所以海馬體受損會引致記憶力衰退。喺人類研究方面，又有研究發現，喺高壓力嘅環境之下學習會令到回想學習內容嘅能力下降：有研究試過搵咗 48 個身體健康嘅大學生返嚟做受試者，佢哋當中有啲喺實驗開始之前要將隻手浸喺冰凍嘅水入面浸幾分鐘（令佢哋覺得唔舒服），跟手啲受試者全人都去做一個自由回想作業，記住同回想一柞字；實驗結果顯示，手浸過落冰凍水入面嗰啲受試者表現差啲－同冇浸過手落冰凍水嘅受試者比起上嚟，佢哋回想到嘅字少咗 30%。類似嘅實驗同樣顯示，壓力普遍會令到記憶表現變差。

理論
--

睇埋：損失規避
資源保存理論（COR）係一套有關心理壓力嘅理論。

根據 COR，壓力可以用「資源」嘅概念嚟想像。COR 所講嘅「資源」，係泛指一啲個人會珍惜嘅嘢，好似係屋企人、朋友、錢財同埋身分認同呀噉。而心理壓力就通常係嚟自三樣嘢：

* 預想資源有可能會冇咗；（睇埋焦慮）
* 資源真係冇咗；或者
* 投放咗資源想得到新資源，但得唔到。

「邊啲資源重要啲」呢樣嘢可以視個人同文化而有異。

行為相關
----

* 行為懲罰
* 恐懼
* 戰鬥定走佬

生理相關
----

* 皮質醇
* 心率變化度

睇埋
--

* 工作壓力
* 壓力管理
* 心流體驗

攷
-

1. ↑  Conrad C.D. (2010). "A critical review of chronic stress effects on spatial learning and memory". *Progress in Neuro-Psychopharmacology & Biological Psychiatry*. 34 (5): 742–755.
2. ↑  Schwabe, L.; Wolf, O.T. (2010). "Learning under stress impairs memory formation". *Neurobiology of Learning and Memory*. 93 (2): 183–188.
3. ↑  Schwabe, L.; Wolf, O.T. (2009). "The context counts: Congruent learning and testing environments prevent memory retrieval impairment following stress". *Affective & Behavioral Neuroscience*. 9 (3): 229–236.
4. ↑  Schwabe, L.; Bohringer, A.; Wolf, O.T. (2009). "Stress disrupts context-dependent memory". *Learning and Memory*. 16 (2): 110–113.
5. ↑  Halbesleben, J.B.; Paustian-Underdal, S.C.; Westman, M (2014). "Getting to the "COR": Understanding the Role of Resources in Conservation of Resources Theory". *Journal of Management*. 40 (5): 1334-1364.
6. ↑  Hobfoll, S. E. (2001). The influence of culture, community, and the nested‐self in the stress process: Advancing conservation of resources theory. Applied psychology, 50(3), 337-421.
**蘭桂坊**係香港島中環嘅一條斜路，响下面德己立街同上面雲咸街之間。蘭桂坊最出名有幾十間西餐廳同埋鬼佬酒吧，營業時間嚮黃昏到零晨，通霄狂歌熱舞。蘭桂坊是香港經濟發展嘅典範，由加拿大商人盛智文開發出嚟，佢已經畀人封為「蘭桂坊之父」。

歷史
--

「蘭桂坊」呢個名嘅由來有兩個講法。喺19世紀嘅時候，香港華洋混雜，而因粵語通常俗稱白人為「鬼佬」，故此「爛鬼坊」之名應運而生。但後來因為啲人覺得呢個名不雅，所以最後改名為「蘭桂坊」。另一個講法就話廣東南海九江鄉里喺香港發展嘅時候，借用咗九江煙橋村**蘭桂坊**之名嚟命名呢條街。

原本條街住咗好多做媒人嘅女人，所以又被稱為「**媒人巷**」或「**紅娘巷**」。喺二次世界大戰之前，蘭桂坊亦都以小販為主。

由Gordon Huthart喺1978年12月23號開辦嘅的士高舞廳「Disco Disco」喺德己立街40號地庫開張之後，加速咗蘭桂坊一帶嘅發展，同時令到佢成為聞名中外嘅娛樂場所，受到唔少名人、娛樂圈藝人同埋外籍人士歡迎。「Disco Disco」喺1986年執笠。

喺1983年，有「蘭桂坊之父」之稱，原籍加拿大嘅猶太裔商人盛智文因為覺得喺香港生活嘅外國人欠缺社交場所，同時間受到佢自己成長之地滿地可嘅新月街 （法文：rue Crescent；英文：Crescent Street）啓發，所以決定喺蘭桂坊開一間叫「California」嘅餐廳。佢之後再投資3,200萬港幣向建煌新記嘅江德仁家族買成幢加州大廈（原名德仁商業大廈，1973年落成），並將佢翻新，變成一棟有西式餐館等等嘅多元化商廈，然後又向前立法局議員倪少傑買入加州娛樂大廈（原稱日豐大廈）。從此，西餐廳同埋酒吧喺蘭桂坊開始林立。

喺2009年，盛智文決定喺成都再起另一個蘭桂坊，但經濟成效未如預期理想。不過佢反而喺下一年就將加州大廈同加州娛樂大廈合併發展為單一樓宇，將個別分散區內嘅食肆、酒吧同埋健身中心整合喺同一幢大廈入面，而樓高27層嘅加州大廈亦都喺2015年落成。

特色
--

蘭桂坊日頭水盡鵝飛，夜晚人山人海，尤其公眾假期前夕，越夜越美麗。零晨3~4點酒吧打烊，蘭桂坊冇早市，平日中午有附近白領嚟食西餐，放工嚟Happy hours，黃昏日落酒吧鋪頭開工，鬼佬食客貪佢地方靜中帶旺，鬼鬼地。蘭桂坊嘅餐廳酒吧少用中文；多數用英文溝通，因為客人多數講英文。香港本地人或中國大陸人嚟到多數都只不過係望下，影張相咁，好少幫襯，因為啲餐唔抵食。蘭桂坊以前有間麥當勞，收尾走咗，可能鋪租貴，頂唔住。

蘭桂坊有一間7-11好好生意，因為啲啤酒同微波爐零食有得比，價錢「合理」好多。

交通
--

* **港鐵**
	+ 港島綫或荃灣綫中環站，D1、D2出口
	+ 東涌綫或機場快綫香港站 ，B2出口

* **巴士**
	+ 12M、13、23A同埋40M

* **綠色專線小巴**
	+ 10A同埋10B線

* **停車場**，2個嚮亞畢諾道：
	+ 中央廣場
	+ 環貿中心

參考
--

1. ↑  〈廣東九江也有個蘭桂坊〉. 2014-09-09. 原先內容歸檔喺2019-03-09.
2. ↑  〈鸟瞰南海｜香港"兰桂坊"竟出自九江烟桥！〉. 《佛山新聞網·南海》. 2016-10-31. 原先內容歸檔喺2017-09-15. 喺2017-09-14搵到.
3. 1 2  馮敏兒 (2015-11-07). 〈今晚落老蘭？蘭桂坊的前世今生〉. 《端傳媒》. 原先內容歸檔喺2021-03-10. 喺2018-02-22搵到.
4. ↑  "【TBT】WHY THE 70S CLUBS CHANGED HONG KONG'S NIGHTLIFE EVER SINCE". *MILKX*. 2018-02-23. 原先內容歸檔喺2021-03-10.
5. ↑  "'The future is China': Billionaire from Montreal becomes vocal Beijing booster in embattled Hong Kong". *National Post* (加拿大英文). 喺2021-12-20搵到.
6. ↑  何雪瑩 (2015-11-12). 〈成都蘭桂坊水土不服，盛智文進軍內地受挫〉. 《端媒體》. 原先內容歸檔喺2021-03-10. 喺2019-05-02搵到.

視聽資料
* 香港無綫電視新聞及資訊部，**「星期日檔案－黑色元旦」**，1993年1月3日
* 香港電台頭條新聞，**「踏入九三」**

睇埋
--

* 1993年蘭桂坊慘劇
* 蘭桂坊嘉年華
* 蘇豪區
* 東區蘭桂坊 - 鰂魚涌糖廠街

出面網頁
----


維基同享有多媒體嘅嘢：  
**Lan Kwai Fong**

維基同享有多媒體嘅嘢：  
**蘭桂坊嘉年華2007**

* 晚間新聞 翡翠台1993年1月1號，報導事發經過同救援情況
* 星期日檔案 翡翠台1993年1月3號，黑色元旦
* 香港旅遊發展局－蘭桂坊及SoHo荷南美食區
* 香港運輸署－中環行人環境改善計劃
隋文帝楊堅
**隋文帝楊堅**（541年7月21號—604年8月13號），係隋朝開國皇帝，581年到604年在位，廟號**高祖**。

生平
--

楊堅係東漢太尉楊震（關西孔子楊伯起）嘅14世孫，阿爸係西魏隨國公、北周柱國、大司空楊忠（追尊隋武元帝），阿媽係呂氏。楊堅嘅老婆係北周重臣獨孤信嘅女獨孤伽羅。

楊堅嘅長女嫁畀北周宣帝做皇后。580年，周宣帝過身，周靜帝得7歲度，北周嘅軍政大權落咗入楊堅度。擁護北周宇文氏嘅相州總管尉遲迥、益州總管王謙等人起兵反對楊堅，雖然初時聲勢浩大，但係最終都畀楊堅派兵平息曬。

581年，楊堅以禪讓名義篡咗北周，自己做皇帝，改國號「隋」，改元「開皇」。冇耐佢就派人殺咗周靜帝。583年，實行州縣二級制。587年，隋朝吞併西梁。588年派兵攻打南方嘅陳朝，第二年陳朝就滅亡咗。

601年改用年號「仁壽」。

楊堅喺晚年廢咗太子楊勇，改立楊廣做太子。楊堅過身之後楊廣繼位，就係隋煬帝。

仔女
--

### 仔

* 房陵王楊勇，原先係太子
* 隋煬帝楊廣，起初封晉王，後尾做咗太子
* 秦孝王楊俊
* 蜀王楊秀
* 漢王楊諒

### 女

* 樂平公主楊麗華，係北周宣帝皇后
* 蘭陵公主
* 襄國公主
* 廣平公主


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 元州邨 |  |

 |
| 
元州邨元康樓 |
| 地區 | 深水埗區 |
| 類型 | 租住屋邨 |
| 入伙年期 | 1998（重建後） |
| 樓宇座數 | 5座 |
| 單位數目 | 2797 |
| 面積呎數 | 9.7 - 49.0 呎(ft²) |
| 伙數 | 2700 |
| 居民 | 8100 |
| 網站 | [無] |

**元州邨**（Un Chau Estate）係香港嘅一條公共屋邨，喺九龍深水埗長沙灣元州街，最初叫**元洲街政府廉租屋邨**，後來叫**元洲街邨**，1965年落成，1994年開始重建，1998年-2012年起好，改名做元州邨，而家畀晒領先物業管理有限公司管理。

歷史
--

元州邨原本叫**元洲街邨**，1965年落成，本身係長沙填地，前身係船廠同木屋區。元洲街邨起之前，曾經有兩棟頗為出名嘅大廈，一橦係長沙書院，係區內一間重要嘅學校；另一橦係工商大旅館，有唔少旅港生意人暫居。

填海後，政府原本計劃起廿四棟徙置屋，後尾改為起兩座八層高同九座十五層高嘅徙置大廈。最尾都係決定喺度起設備好啲嘅政府廉租屋，政府喺呢度起咗八棟新式政府廉租屋大廈，每座高十五層。邨入面有三所標準小學同埋兩個標準街市。管理就由屋宇建設委員會做。

呢條邨原本計劃叫**長沙灣廉租屋邨**，因呢度喺正長沙灣海皮，後來為咗怕同1963年起好嘅長沙灣邨撞名，因為咁，就叫**元洲街政府廉租屋邨**。1973年響香港房屋委員會成立之後，條邨改名做元洲街邨。

其實，元州街邨嘅*元州*，原本寫做*元洲*，係形容填海前嘅島仔，所以原本元州街邨嘅*州*字係用*洲*。因為附近有幾條街都有州字*洲*字，後來元州街個名有時都會寫錯做州縣嘅*州*。不過，後來連屋邨名都改埋**元州邨**，正式取代咗「洲」。

直至1994年，條邨開始重建，第一、二、三同埋第八座係第一期重建，喺1994年3月俾人拆咗，即第一、三期重建。而淨低嗰第四到第七座，就係第二、四期重建，喺2000年2月俾人拆咗，第二期嘅居民大部分都安置到1999年新起嘅樓宇－元盛樓、元豐樓同埋元泰樓，條邨亦正式改名做元州邨。另外邨內元康樓、元和樓設有老人宿舍。

第二期同第四期重建樓已經喺2008年8月入伙，係元禧、元雅、元智、元樂同元健，而起嘅樓會用嚟安置因為部份受蘇屋邨重建計劃一期影響嘅居民。除此之外，第五期重建樓喺2012年2月入伙，而起嘅樓會用嚟安置受蘇屋邨重建計劃二期影響嘅居民。

出面網頁
----

* 房屋署元州邨資料
* 大公報
* 香港地方
雅息特碼頭
雅息特碼頭區既運河牌匾
1800至1810年間既《碼頭附近》，John White Abbott 畫既紙本水彩畫
雅息特碼頭區一角（2024年）
**雅息特碼頭**（Exeter Quay），亦都叫做雅息特碼頭區（Exeter Quayside）或者碼頭區（Quayside），係雅息特市既一部分，係雅息河同雅息特運河（Exeter Ship Canal）附近既一個旅遊景點、飲食同消閒中心。 雅息特碼頭既歷史可以追溯到史前，呢度喺史前時期，已經俾古人用嚟做港口，當時用砂岩壁架（sandstone ledge，係喺用喺岸邊或者懸崖既又窄又長既架狀岩石突出物）嚟卸載海外貿易商既船隻 。不過到咗1381年，伯爵夫人堰（Countess Weir，註：相傳係德文郡伯爵夫人 Isabella de Fortibus 起既河堰；不過當時個河堰有個30英尺既通道俾船過，所以實際封鎖河道既可能係佢表弟、第九代伯爵 Hugh de Courtenay 或者係佢既表外甥、第十代伯爵 Hugh de Courtenay）封鎖咗呢條河，禁止航運。 之後雅息河隔離起咗一條運河，叫雅息特運河，運河喺1566年完工，為船隻提供航行既通道。隨住時間既推移，用碼頭既船越來越多，碼頭應付唔到不斷增加既船隻數量，所以雅息特碼頭喺17世紀尾擴建咗。然後雅息特碼頭既容量又再飽和，所以喺1830年，又再進一步擴建咗，新既運河盆地開始挖掘。但係，1840年鐵路到達雅息特，航運開始衰退。碼頭區唔再用於航運，依家主要係用做休閒、旅遊、消遣、消費既地方。

喺雅息特碼頭嗰度，有手動操作既纜索渡輪（cable ferry，亦叫 Butts Ferry）穿越雅息河。

活動
--

以下係雅息特碼頭每年定期舉辦既活動：龍舟比賽（Dragon Boat Racing）、獨木舟表演同比賽（Canoe shows and races）、雅息特街頭美食夜市（Exeter Street Food Night Markets）、碼頭區紅衣導覽遊（Quayside Red Coat Guided Tours）、夏季工藝品博覽會（Inside Outside Summer Craft Fair）同埋 Exe Descent（一種經典船賽）。

外部連結
----

* Exeter Canal & Quay Trust website
* Exeter Quayside website

參考
--

1. ↑  Hoskins, W. G. (2004). *Two Thousand Years in Exeter* (第Revised and updated版). Chichester: Phillimore. p. 25. ISBN 1-86077-303-6.
2. ↑  "Exeter Canal and Quayside - a short history". *Exeter Memories*. 喺29 September 2012搵到.
3. ↑  "Exeter's Historic Quayside". 原著喺5 April 2015歸檔. 喺22 April 2015搵到.
**雅息特聖大衛火車站**（英文：**Exeter St Davids railway station**）係英格蘭德雲郡雅息特市既主要火車站。從倫敦柏靈頓站（英文：London Paddington station）出發，沿途經過碧仙桃（英文：Bristol；發音：brɪstəl），經過聖大衛站後繼續向彼美夫（英文：Plymouth；發音：plɪməθ）行。另一條線係由倫敦窩打老站（London Waterloo station）途經疏利士巴利（英文：Salisbury）。

依家呢兩條線都係由大西部鐵路 (Great Western Railway) 管理，並且由大西部鐵路、西南鐵路 (South Western Railway) 同埋縱貫鐵路（CrossCountry）提供火車服務。

歷史
--

1844年威廉事必憶（William Spreat）既既雅息特市版畫展示咗當年既聖大衛。
聖大衛火車站係喺1844年5月1號由碧仙桃與雅息特鐵路 (B&ER) 啟用，嗰火車站係英國工程師布魯內爾（Isambard Kingdom Brunel ）設計，佢用咗單邊車站設計，意思係兩個月台都係喺東側。 呢個設計既好處係月台出口喺城市嗰邊，對乘客嚟講係方便咗，但係上下行火車就必須喺另一個方向既火車前面穿過，需要管理得好好先至安全。當時聖大衛火車站係尾站，所以呢個唔係個大問題。

直到1846年5月30號，南德雲郡鐵路 (South Devon Railway，SDR) 開咗一條西行既線路，所以要喺原有既月台南面，起咗多一個SDR專用既車棚。而兩間公司就共用喺車站同埋雅息河之間既西邊貨物棚同埋機車棚。

跨地頓（Crediton）係十九世紀初德文郡既重鎮，基於商業既考慮，改善雅息特市同埋跨地頓鎮既交通聯繫變得越來越重要。 1831 年，有人提議起一條連接兩地，令到跨地頓既商品可以從雅息特市既碼頭，沿雅息特河出海。國會喺1832年6月23號通過法案批准，不過實際條鐵路無起到。要去到1851年5月12日，雅息特與跨地頓鐵路（Exeter and Crediton Railway）先至起呢條經求利（Cowley）村連接兩地既鐵路。

建於1860年代既轉運棚（transfer shed） 
需要留意既係，前面講既火車路都係闊軌，即係7英尺（2,134 毫米）闊既，但係喺1862年2月1日倫敦與西南鐵路 (LSWR，London and South Western Railway)起既連接倫敦窩打老火車站同雅息特市皇后街既中央火車站既火車係行4 英尺8又1⁄2 英寸（1,435 毫米）窄軌既。

可以想像，四間火車公司用兩種唔同既火車軌，重要分享一個單面月台既火車站，會係幾咁麻煩同埋危險既事，所以聖大衛火車站必須擴建。方法係喺火車站既西面（即係近河嗰邊）起一個新既雙邊月台，取代咗北面原有既上行月台。 原本既月台變成有蓋既獨立車棚（註：個車棚仲喺度，隔離係酒廠）。 車站北面有個平交道（level crossing），平交道後面再起一個貨棚，呢個貨棚只係用嚟將貨物喺兩種唔同既軌距既火車之間搬來搬去。

位置
--

2009年既火車路軌佈局
從紅牛平交道望過去。 架黃色火車停嗰度就係依家既2號月台；正前面係3至6號月台；舊貨棚喺右邊。
火車站既入口喺東面，面向雅息特學院（Exeter College），市中心喺佢既前面偏右，行路大約要15到20分鐘。車站外面有都幾頻繁既巴士服務去市中心同埋雅息特機場。
雅息特聖大衛教堂
聖大衛教堂係位於德文郡雅息特市既一座教堂，係一級歷史建築物。

歷史
--

自從盎格魯-撒遜時期（Anglo-Saxon）晚期以來，呢度一直都有一座教堂。目前既建築物係 W. D. Caröe 設計既，喺1900年完工。John Betjeman 將佢描述做「西南部維多利亞時代教堂建築既最佳典範」（the finest example of Victorian church architecture in the south west）。之前既舊教堂係喺1816年起既，用希臘多立克（Greek Doric）風格建造，但係喺快進入20世紀既時候，俾人拆咗、重建。

2023年聖誕夜既聖大衛教堂

風琴
--

聖大衛教堂既第一座管風琴係喺1817年由威廉·湯瑪士（William Thomas）設計同埋安裝既。呢座管風琴後來轉移咗去 Sidmouth 既循道教堂（Methodist Church）。

依家喺聖大衛教堂既管風琴係由「Hele 及公司」喺1902年安裝既。呢座管風琴既規格可以喺國家管風琴登記冊（National Pipe Organ Register）嗰度揾到。

參考
--

1. ↑  "Exeter Memories - St David's Church". *www.exetermemories.co.uk*. 喺2024-01-20搵到.

2023年雅息特聖大衛教堂聖誕頌歌排練

進一步閱讀
-----

* Orme, Nicholas (2014) *The Churches of Medieval Exeter*, Impress Books, ISBN 9781907605512; pp. 95-96.
* 雅息特聖大衛教堂簡史（英文版）

外部連結
----

* 聖大衛教堂
沙基慘案嘅紀念碑，上面寫住「毋忘此日」四個大字。
**沙基慘案**（粵拼：saa1 gei1 caam2 on3）係1925年6月23號發生嘅一單英國軍隊鎮壓廣州嘅遊行示威隊、最後多人死傷嘅大慘案。呢單嘢重可以嗌**六二三慘案**（luk6 ji6 saam1 caam2 on3）。

導火線
---

1925年5月30號，上海工人遊行示威，而畀英國、日本鎮壓，即係五卅慘案。之後，中共廣東區委同中華全國總工會派咗5個人（鄧中夏、楊殷、蘇兆征、林偉民、李啟漢）來香港、廣州沙面租界兩邊嘅工會，撩起啲工人搞省港大罷工。結果1925年6月19號，香港啲海員、電車、印刷行嘅工仔率先罷工，跟住其他行嘅工仔有樣學樣，結果罷工人數去到25萬人咁多。啲工人話支持上海工商學聯合會對五卅慘案提嘅17項條件，同時針對英屬香港歧視唐人提咗六項要求：政治自由、法律平等、普遍選舉、勞動立法、減少屋租、居住自由。之後蘇兆征幾個人帶住10萬工人返廣州。之後廣州嘅英、美、日嘅洋行工人同沙面嘅工人一齊罷工示威。

經過
--

蔣中正寫嘅「沙基血迹 黄埔淚潮」呢8個大字
1925年6月21號，爲咗撐上海罷工，省港兩地都齊齊大罷工，當時有好多香港工仔返廣州。6月23號，10萬幾人嘅工仔、商人、學生、黃埔軍校學生聚集喺東較場開大會，要求打倒帝國主義、廢除不平等條約，之後遊行。晏晝3點，啲人遊行到同沙面隔條涌嘅沙基西橋口時，租界嘅軍隊就對住啲人開槍。有學生話係法國軍佬開槍先嘅；重有人話沙面嘅維多利酒店（而家嘅勝利賓館）度有鬼佬揸槍掃射。沙面嘅英法駐軍一聽到聲，就跟住大規模開槍。同時白鵝潭（而家白天鵝賓館位置）嘅英國軍艦對住沙基開炮。因爲啲人無防衞，所以當場死咗50幾人，170人重傷，多人輕傷。1925年10月3號喺沙基行國葬時，就話最後死咗61人，包括：一個13歲細路、4個學生、1個老師、9個商人、6個工人、7個黃埔軍校嘅師生、重有2個俄羅斯人。而廣州私立嶺南大學嘅學運領袖——曹耀都唔好彩中咗幾槍。

後續
--

內文：六二三路
慘案發生後，廣東國民政府即刻攞胡漢民嘅名去英法兩國嘅駐廣州領事館抗議，6月26號又再抗議，要求派大員向國民政府謝罪、懲辦涉事軍官、軍艦撤離、收返沙面、索賠，不過英法兩國都拒絕咗。29號，廣州各團體要求抵制英國、經濟絕交，當日香港25萬人罷工，其中有13萬人離港返廣州。7月11號，廣州市民公祭死者。遞年，沙基開咗條馬路，起名爲「六月二三路」，後來改名爲「六二三路」來紀念沙基慘案。

紀念碑
---

內文：沙基慘案紀念碑
喺1926年整好條馬路之後，廣東政府就喺而家人民橋東邊無幾遠嘅珠江邊棟咗個石碑，上面寫住「毋忘此日」嘅大字。後來城市發展，1950年到沙面東橋度，改名爲「沙基慘案烈士紀念碑」，上面寫住「一九二五年六月廿三日沙基反对帝国主义斗争中牺牲的烈士们永垂不朽！」（粵語翻譯係「1925年6月23號發生嘅沙基反對帝國主義嘅鬥爭入面死咗嘅烈士，永垂不朽。」）。之後畀人拆咗重新起過，1963年列為文物保護單位。1967年起人民橋嗰陣又拆咗塊碑，喺橋嘅東北邊起新碑。1999年，因爲廣州起內環路，又拆咗塊碑。

而家見到嘅紀念碑係2001年10月18號整好嘅，係按1926年時嘅樣來整。個紀念碑按原先設計圖紙，用花崗岩整過，大概3米幾高。正面寫住「毋忘此日」大字，下面用豎排寫住「中華民國十四年六月廿三日」。碑座度寫嘅係「中華民國十五年六月廿三日廣州市政府立」。紀念碑後面係0.5平方米左右嘅正方形花崗岩，上面有重修碑記。

2013年7月22號，塊紀念碑畀幾個後生仔用黑色油性筆亂畫啲嘢上去。

註
-

1. ↑  《華僑日報》，民14年（1926年）6月25號
2. ↑  廣州沙基慘案紀念碑小了？新立的碑引來爭議
3. ↑  蟻暢 (2013-07-22). 〈「恥碑」添新恥〉. 廣州日報. 原著喺2013-07-22歸檔. 喺2014-05-17搵到.

連出去
---


維基同享有多媒體嘅嘢：  
**Shaji Massacre**

* 沙基慘案發生地及紀念碑 廣州黨史
* 廣州六二三路 勿忘國恥 圖驥網
* 六二三路 花城網百科
* 《広州お茶散歩 2008》(2) 茶と旅
* 沙基惨案 互動百科
**火爐山**（粵拼：fo2 lou4 saan1）係中國廣東省廣州市嘅一座山，喺天河區入面，324國道南邊；華南快速幹線東邊；岑村北邊；大觀路西邊。呢座山係天河區火龍鳳生態景區當中嘅其一景。

傳說
--

傳說喺幾萬年前，孫悟空大鬧天宮時踢翻咗太上老君嘅煉丹爐，結果一嚿爐石從天上跌咗落天河區東北邊。石破天驚之時，成座山着嗮火，山上嘅綠樹繁花即刻付之一炬。好彩南海觀音菩薩經過呢度，發現咁慘嘅情況之後，倒咗樽神水整熄啲火，之後萬物重生。

過咗好多年，由於被焚之地俾觀音神水滋養過，唔單止啲泥變好咗，連花草樹木都靚咗好多。碎石經過長時間嘅磨礪之後，變成一座大山。所以「火爐山」嘅名係噉嚟。

概況
--

座山之前係雜樹林區，東北邊屬柯木塱、南邊屬岑村，最高峰係海拔322m嘅白架頂。山林自然資源豐富，加上空氣超清新，負離子含量去到4000幾個/ m³。溪水好清，有好多山泉響度。

景區
--

周總理紀念林沁園協同林
### 豬頭石

豬頭石係火爐山西邊一嚿幾百立方米嘅天然巨石，個樣好似個豬頭昺噉。雖然古代啲書有講遊人嚟過呢度寫題詞，但而家好難認到。

### 鷄枕石

鷄枕石係火爐山東邊一嚿似半個波噉嘅天然巨石，個樣好似鷄枕，長29m，闊12m。

### 古石窿

古石窿，又叫三間兩廊，由幾嚿大石天然整出嚟，空地長10m，闊8m，可以畀10幾個人入去，結構似當地人以前嘅三間兩廊嘅屋噉，但窿口比較窄。

### 周總理紀念林

周總理紀念林係南門附近嘅一個景區。1972年4月7號，嗰時國務院總理周恩來同馬耳他總理D. 敏多夫（英文：Dom Mintoff）一齊嚟咗岑村一帶走訪，重睇咗當地嘅小學、粉廠、衛生站、花果山、水田、池塘、魚塘，及農機站。嗰時岑村捹甩咗「窮」字，成為出嗮名嘅先進代表。周總理為咗記得岑村嘅高速發展，喺火爐山南邊搞咗個岑村紀念林。

出入口
---

而家嘅火爐山一共有6個出入口，分別係：

| 出入口 | 詳細位置 | 相 | 開放時間（UTC+8） | 註 | 可唔可以畀機動車入 | 門類 |
| --- | --- | --- | --- | --- | --- | --- |
| 西北 |
| 鳳凰山賓館門 | 廣東省龍眼洞林場部門入面 |  | 06:00——19:00 |  |    **唔畀** | 半正規門 |
| 龍眼洞門 | 324國道嘅銀湖工業區附近 |  | 24個鐘開放 |  |    **唔畀** | 山門 |
| 北 |
| 柯木塱門 | 324國道嘅華美路口正對面 |  | 24個鐘開放 | 正北門 |    **唔畀** | 正規門 |
| 東北 |
| 高塘石門 | 324國道嘅柯木塱北路附近 |  | 06:00——22:00 | 正東北門 |    **可以** | 正規門 |
| 東 |
| 凌塘村門 | 中移動南方基地附近 | File:FoLouSaan - Entrance LingTongCyun (EAST GATE).jpg | 24個鐘開放 | 正東南門 |    **唔畀** | 正規門 |
| 南 |
| 岑村門 | 柯木塱南路附近，近華觀路。 |  | 06:00——22:00 | 正南門 |    **可以** | 正規門 |

註
-


維基同享有多媒體嘅嘢：  
**火爐山**

1. ↑  〈火炉山负离子是办公室80倍 上班族多去洗洗肺〉. 南方网. 2011-05-25. 原著喺2019-06-10歸檔. 喺2011-05-25搵到.

| * 睇
* 傾
* 改
火龍鳳生態休閒區 |
| --- |
| 火爐山 · 龍眼洞森林公園 · 鳳凰山公園 |
**哎你我個心肝歐古斯天**，奧地利維也納民歌，稱得上童謠，德文歌，約一八〇〇年前後發行，然而來源不明。同好多民謠一樣，曲詞隨時各有來源，各有演變。現時講一六七九年麥士歐古斯天作依支歌，後人作故仔再加上去都唔定，甚至查無此人又唔定。不過支歌改詞成英文，變出幾首唔同歌，同歐古斯天無關。再流傳世界，有種種版本。

現時知道，支曲至早一七八八年到翌年印刷發行，鋼琴譜，題為**民歌六變奏，哎你我個心肝歐古斯天**。一七九九年，曲又以**喜愛歌調兩支**發行鋼琴譜。而詞又另有來源，一八一五年奧地利，印喺類似兩張紙上，而內文有**哦你心肝歐古斯天**依幾隻字。詞曲相配，就初見於德累斯頓，相對於今日德國，題叫，**呀你心肝歐古斯天**，有時又寫**呀我個心肝歐古斯天**。發語字有幾種寫法。

後來另有講法，一六七九年，黑死病依個大瘟疫，終於去到維也納。有位樂師兼歌手，麥士歐古斯天，四處賣藝。有日佢飲醉酒，畀人放上木頭車，當瘟屍咁掉落埋坑。不過佢醉醒,，有返知覺，逃出生天，勝過黑死病。後世描繪孭住風笛。呢個講法現今都好流行，然而真實成疑，有無真人都成疑。

英文來講，早年**玻莉放水煲上去**，都用依支曲，今下就用另一支。玻利有時亦叫摩莉，又叫珍妮咁。支曲亦叫**摩莉放水煲上去**、**珍妮放水煲上去**。一七九四年，已有摩莉放水煲上去。一七九〇年到一八一〇年間，兩間出版社出咗珍妮放水煲上去，又叫**珍妮啲銅錢**。

英文流行，皆因一八三〇年左近，出咗支歌叫**買掃把**。英國美國唱到好流行。好似招人買掃把又自嘆。

之後有演變出另一支，**有無曾經見過少女**，出自一書。一九〇九年，美國出咗本叫遊樂場、屋企、學校、體育館用遊戲，可見歸唱遊一類。唱支歌又要跳舞。由於少女一字，咗蘇格蘭慣用字，斷估用蘇格蘭有關，又或蘇格蘭裔有關。書話畀細細蚊玩，十人到六十人，操場、體育館內。首先會部圍圈拍手，淨低一人企中間，住部人唱依首歌。圈人唱少女，中間人唱少男。頭兩行歌唔使做，後兩行歌，中間人開始做動作，圈人就跟住做。

之後又有另一支，**愈多我哋喺埋一齊**，實情英國慈善團體會歌，叫吹泡古隊，對細蚊，一九二四年到一九三一年舉辦。一九二六年，出咗依支歌。副歌部份借用奧地利曲，可詞同今日愈多我哋喺埋一齊，其餘唱白。會歌咁樣，唱白、副歌、唱白、副歌咁編排。第一次唱白講明副歌即散會歌，閂門之前，拖住手一齊唱。第二次唱白，有難時就開心唱副歌，迎難而上，一生值得過。

依支歌特別流行，或者跟住童軍運動散到世界各地。有好多翻譯版本。如中文書面語版本，譒為**當我們同在一起**。其他文大同小異，好似馬來文咁。

支曲荷蘭又有自己用法，用來慶祝聖力高拉斯日。西曆十二月五六日，習俗會送禮物畀細路。而細路會唱歌，統稱聖力高拉斯歌，有歌早到十六世紀，之不過好多都近世先有。而大概一九二幾年，借咗支曲做節歌，叫**有人敲門**。

戰後香港教育署，出本小學生歌集，出咗支歌叫**老鄰人**。

各地
--

德文至早見**Ei du Mein Lieber Augustin**，Ei為發語字，艾音，以表驚訝，嚇一跳。du你，Mein我個。Lieber意思愛，放喺人名前，廣東話好少咁用愛喺人名前，較近為心肝。Augustin男人名，音歐古斯天，意思大。拉丁文本意，增咁意思。

後又有寫**O du Lieber Augustin**。O為發語字，俄音。

又有**Ei, Du Lieber Augustin**。Ei有時用Ach唱。Ach發語字，呃音，以示關注或後悔。Du有時用Mein唱。

英文**Polly Puts the Kettle On**。頭字女人名，可換成Molly、Jenny。Polly為女人名，Molly親名，實情兩者又Mary親名。Molly底下曾泛指女人。Jenny為Jane親名。Jane喺美國舊俗泛指女人。故此有**Molly Puts the Kettle On**、有**Jenny Puts the Kettle On**。歌名又名**Jenny's Baubee**。Baubee，又寫Bawbee，蘇格蘭銀仔，美國曾指銅錢。

英文**Buy a Bloom**。Bloom掃把咁解。**Did You Ever See a Lassie**。Lassie為少女，遊戲中間嗰人要唱Laddie，即少男。又有歌**The More We Get Together**。

馬來文**Bila kita berkumpul**。

荷蘭文**Daar wordt aan de deur geklopt**。

攷
-

1. ↑  "Games for the playground, home, school and gymnasium".`{{cite web}}`: CS1 maint: url-status (link)
2. ↑  "Bila Kita Berkumpul - JENTAYU version".`{{cite web}}`: CS1 maint: url-status (link)
3. ↑  De oudst bekende bron voor dit liedje is ''Vroolijk St. Nicolaas-feest: 20 oude en nieuwe St. Nicolaas-liedjes'', samengesteld door H.A. Almoes (Amsterdam 192x). Mogelijk is dit liedje ouder. Naar vindplaatsen gezocht in de Liederenbank, DBNL, kb.nl en Google Boeken in het najaar van 2014.
**伍富橋**（英文：**Ng Fu Kiu, Alvin**，1994年6月23號—），係香港男歌手，參加無綫電視2014年搞嘅《超級巨聲4》，入咗無綫電視，之後喺2016年嘅TVB全球華人新秀歌唱大賽得到季軍。

簡歷
--

### 早年

伍富橋喺石籬天主教小學度讀上午校，中學喺東華三院伍若瑜夫人紀念中學度畢業。之後去咗美國緬因州讀 Dirigo High School。畢業之後升讀緬因大學。

### 加入無綫

2014年，伍富橋由美國返香港發展，報名參加無綫電視搞嘅《超級巨聲4》，最終攞第十二名，就簽約做無綫電視藝員。2015年佢讀演員招募班，同年開始做音樂節目《樂勢力》主持，亦有客串演出無綫電視劇集，2016年做埋TVB娛樂新聞台主播，又有做旅遊節目《3日2夜》主持。

### 歌手之路

2016年6月，伍富橋加盟星夢娛樂，準備正式做歌手。2017年頭，佢代表香港參加《TVB全球華人新秀歌唱大賽2016》，最後攞季軍。同年8月28號，佢推出頭一首派臺歌《我怎會如此》，其後作品有《放假》及《不只是朋友》。

演出
--

### 電視節目（無綫電視）

* TVB娛樂新聞台
* 3日2夜第2輯
* 樂勢力
* Music Power 2017
* Music Café
* 姊妹淘 (電視節目)

### 電視劇（無綫電視）

* 2016 愛·回家之八時入席
* 2016 律政強人
* 2016 幕後玩家
* 2017 我瞞結婚了
* 2017 同盟

出面網頁
----

* 伍富橋喺tvb.com嘅資料
* 伍富橋嘅Facebook頁
* 伍富橋嘅新浪微博


|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**國力書院**（後來改名做**培領書院**），因醜聞出名，疑親建制人士主導證書工廠。佢自香港代辦菲律賓比立勤國立大學，太歷國立大學海外課程，涉嫌為部分申請人偽造文書，以助客戶偽造修業期，取得該等菲律賓大學學士、碩士，同博士學位，被揭發香港嶺南大學好多高層都有份做國力管理層。

醜聞
--

**國力書院偽造文書醜聞**，涉及多所接受大學教育資助委員會資助香港大專院校、香港警察同TVB藝人蔡思貝等人。喺2010年，一批只得中學學歷嘅警員之後經國力書院報讀學位課程嘅學生攞到學位後畢業，亦得到警隊刊物《警聲》報導。

2015年11月，蘋果日報踢爆嶺南大學協理副校長兼總務長夏迪星（Herdip Singh）份博士論文涉嫌抄襲，並牽扯揭發嶺南大學校董李以力開設國力書院實為「博士工廠」，涉嫌買賣學位。

外部連結
----

* Facebook 專頁
* 官方網頁

睇埋
--

* 陳勤業 － 涉及人物之一

攷
-

1. ↑  梁銘康; 曾向銓 (2016-08-17). 〈涉偽造文書助學生提前畢業 國力書院改名「培領書院」〉. 《香港01》 (香港中文). 喺2022-10-15搵到.
2. ↑  〈其他院校 五人擁比立勤學位〉. 《星島日報》 (香港中文). 2015年11月19號. 原著喺2016年9月18號歸檔.
3. ↑  香港01記者 (2016-01-19). 〈《蘋果》：17警國力報讀菲大學 《警聲》：24警修畢同一課程〉. 《香港01》 (香港中文). 喺2022-10-15搵到.
4. ↑  〈港副校長論文抄襲案牽出學歷生意鏈？〉. 端傳媒. 2015年11月11號. 原著喺2016年1月28號歸檔. 喺2017年10月7號搵到.
**大司徒**係「三司」之一；「三司」係指大司徒、大司馬、大司空，「司」既意思就係掌管；有啲朝代，大司徒會就咁叫司徒。金文（鐘鼎文）用既係「司土」、「司馬」、「司工」；而「司土」就係之後既「司徒」，「司工」就係之後既「司空」。

根據《周禮》，周朝既時候，天下官職分為天、地、春、夏、秋、冬六官。而司徒係地官之首，當時係「卿」做呢個位（周朝既官制，天子下面係諸侯、卿、大夫、士），地位只係相當於「三公九卿」當中既九卿。

**大司徒**係古代主管國家財政收入既最高級官員，佢既主要職務喺《周禮·地官司徒》嗰度有清晰既描述：「**大司徒**之職：掌建邦之土地之圖，與其人民之數，以佐王安擾邦國……以土均之法辨五物九等，制天下之地征，以作民職，以令地貢，以斂財賦，以均齊天下之政」，意思就係總管土地、物產、徵稅、令社會公平合理。

漢朝初期，無設立司徒呢個位，去到公元前1年（漢元壽二年，西漢時期漢哀帝劉欣既第三個年號），將丞相呢個位改名做「**大司徒**」去到東漢武帝劉秀期間，又將大司馬改成太尉，當時既「三公」係指太尉、**大司徒**、大司空。去到公元52年（建武二十七年，東漢光武帝劉秀既第三個年號），將「大司徒」既「大」字唔要，就咁叫「司徒」。

1. ↑  黃銘崇 (2018–06). 〈從基於親屬的政府到官僚的政府—殷周變革的一個重要面向〉 (中文). `{{cite journal}}`: Cite journal requires `|journal=` (help)CS1 maint: date format (link)
2. ↑  〈周禮 - 维基文库，自由的图书馆〉. *zh.wikisource.org* (中文). 喺2024-01-27搵到.
3. ↑  〈周禮/地官司徒 - 維基文庫，自由的圖書館〉. *zh.wikisource.org* (繁體中文). 喺2024-01-27搵到.
4. ↑  趙翼 (2018). 《廿二史劄記》. 一個人.
**李啟言**（Moses Li Kai-yin，1994年10月12號—），暱稱**阿Mo**，香港男舞者，喺2022年7月28號MIRROR舉行第四場演唱會演出期間，喺紅館舞台俾一塊鬆脫嘅大螢幕擊中頭同頸重創。

簡介
--

李啟言喺加拿大華裔家庭出世，喺多倫多長大。阿爸李盛林以前係香港出名嘅牧師，移民加拿大之後亦繼續喺當地做牧師。李啟言亦有一位家姐同一位哥哥。

2013年，李啟言喺多倫多高中畢業之後，考入香港城市大學。喺O Camp嘅時候就認識咗後來嘅MIRROR成員盧瀚霆（Anson Lo），同佢一齊參加舞蹈學會。2018年，佢哋一齊參加ViuTV選秀節目《Good Night Show 全民造星》，最終李啟言止步55強。而盧瀚霆入咗MIRROR之後，李啟言亦都成為咗MIRROR嘅御用舞蹈員。

2021年，李啟言嘅女朋友COLLAR成員蘇芷晴（So Ching）參加《全民造星IV》，李啟言亦有喺比賽嘅時候幫蘇芷晴編舞，到決賽嘅時候更加幫蘇伴舞。

意外
--

2022年，MIRROR舉行佢哋嘅第三個演唱會，李啟言亦以舞蹈員嘅身份作表演。7月28號，第4場演出嘅時候，一塊重600公斤嘅大螢幕突然鬆脫，擊中李嘅頭部，頭同頸都受到重創，被送到伊利沙伯醫院治理，經檢查後有腦出血同頸椎第4節爆裂骨折，最壞情況係終身全身癱瘓。事件引發本地同國際媒體報道，遠至阿根廷都有媒體跟進事件。

參考
--

1. 1 2 3  〈为他祈福！遭600公斤LED砸头舞者是加拿大华裔〉. 《新西兰中文先驱网》 (簡體中文). 2022-08-01. 喺2022-08-04搵到.
2. ↑  〈MIRROR演唱會丨阿Mo與Anson Lo大學認識至今逾10年 孖住打拚情同親兄弟〉. 《星島日報 (加拿大)》 (繁體中文). 2022-07-30. 喺2022-08-04搵到.
3. ↑  張國基 (2021-12-09). 〈全民造星IV丨女團大熱So Ching名花有主　初代造星男友幫鏡仔伴舞〉. 《香港01》. 喺2022-08-04搵到.
4. ↑  〈頭條獨家丨芯駖爆喊 Win Win首回應寸嘴Live 「超酸」大方提舊愛Alton〉. 《頭條日報》. 2021-12-28. 喺2022-08-04搵到.
5. ↑  〈熱舞影片曝！MIRROR舞者喊做到最好〉. Yahoo! 新聞. 2022-07-29. 喺2022-08-04搵到.
6. ↑  〈舞蹈員阿Mo腦出血及頸椎骨折傷勢嚴重 父母從加拿大趕回港探望〉. 《巴士的報》. 2022-07-29. 喺2022-08-04搵到.
7. ↑  白兔糖 (2022-07-29). 〈MIRROR演唱會｜多國外媒報道阿根廷都跟進　荷蘭媒體：恐怖時刻〉. 《香港01》. 喺2022-08-04搵到.

出面網頁
----

* 李啟言嘅Instagram頁
自由黨陳浩濂擺易拉架
**2011年香港區議會選舉**係香港主權移交後第4屆香港區議會選舉，喺2011年11月6號舉行。呢次改選全港18區區議會其中412個議席。當選區議會議員任期有4年（2012年1月1號至2015年12月31號）。

投票日
---

呢次選舉投票嚮11月6號舉行，全港452個投票站同埋25個專用投票站，投票時間由7:30至22:30。

### 投票率

* 41%以上

官方宣傳
----

* 官恩娜
* 莫樹錦
* 陳柏宇
* 毛舜筠

特色
--

因為民主黨同埋民協嘅立法會議員支持政府嘅2012年政改方案，所以由社民連分裂出嚟嘅人民力量就派多個候選人狙擊民主黨同埋民協，話要佢哋為支持政改方案「票債票償」。

比如陳偉業跳區對撼屯門樂翠選區何俊仁；陳志全去葵青荔華選區挑戰李永達；而劉嘉鴻去灣仔大坑選區鬥單仲偕，而歐陽英傑就同黃碧雲、梁美芬嚮九龍城黃埔東選區混戰咁。結果大多數都搞到兩敗俱傷。

另外，公民黨亦深受指控佢哋支持外傭居港權嘅謠言影響，選前民調表現一直好差。

選舉舞弊爭議
------

有部分人士涉及賄選爭議，其中有被指喺催眠服務上性騷擾病人同埋欺騙網友金錢嘅親中派催眠師鍾詠淵（被指將助理薪酬同得票掛鈎，間接賄選，之後喺麗閣選區重輸咗畀馮檢基）。另外，亦有唔少選區之後捲入第4屆香港區議會選舉種票風波。

焦點
--

喺呢次選舉，當選嘅議員可以喺第5屆香港立法會選舉入面，爭5個超級區議會議席。參選者由區議員互相提名，但由冇得喺功能界別投票嘅選民選出。

選舉結果
----

屬於親中派嘅民建聯同埋自由黨都贏多咗議席。反而力撐香港2012年政改方案嘅泛民主派（溫和民主派）政黨：民主黨同埋民協都少咗議席，至於激進民主派嘅人民力量同埋社民連，人民力量只贏到1席，社民連輸到甩褲。

參考
--

1. ↑  區議會選舉九月十五號開始接受提名新聞公告
2. ↑  〈受外傭居港權案拖累 公民黨評分持續下跌〉 (PDF).`{{cite web}}`: CS1 maint: url-status (link)
3. ↑  〈80後參選人 出花紅聘選舉助理 - 香港經濟日報 - 報章 - 政治〉. *paper.hket.com*. 喺2021-04-20搵到.

出面網頁
----


維基同享有多媒體嘅嘢：  
**2011 Hong Kong local elections**

* 2011年區議會選舉官方網站

| * 睇
* 傾
* 改
香港區議會選舉 |
| --- |
| 英治時期 | 
* 1982年
* 1985年
* 1988年
* 1991年
* 1994年

 |
| 特區時期 | 
* 第1屆（1999年）
* 第2屆（2003年）
* 第3屆（2007年）
* 第4屆（2011年）
* 第5屆（2015年）
* 第6屆（2019年）
* 第7屆（2023年）

 |
「嗱，跟住落嚟嗰 6 個月，要好好跟足計劃食生果。」
**體重管理**（粵拼：tai2 cung3 gun2 lei5 | 英文：**weight management**）係指一系列攞嚟幫人維持健康體重（唔太輕又唔太重）嘅技巧。

背景
--

睇埋：減肥同埋預防醫學
响廿一世紀初，癡肥嘅情況日趨普遍，而癡肥會提升好多種重病－例如心臟病同高血壓呀噉－嘅機率；因為噉，醫療工作者開始廣泛討論體重管理嘅問題。

恆心研究
----

睇埋：生還分析同埋恆心
體重管理工作好多時都會要求參加者持之以恆噉做某啲嘢，例如

* 持續 6 個月做住一定量嘅運動；
* 持續 6 個月跟足研究者製訂嘅飲食配搭嚟食嘢飲嘢... 呀噉；

但實證研究表明，體重管理工作成日會遇到「啲參加者做做吓就半途而廢」噉嘅情況，例如有多份廿一世紀初嘅研究試過搵人返嚟做啲體重管理項目，發覺淨係頭嗰 6 個月內已經有成 50% 咁多嘅參加者放棄咗減肥計劃；於是有醫學同營養學方面嘅工作者就諗咗條計，想用生還分析（survival analysis）做研究。

例：2019 年巴西運動減肥研究
喺 2019 年，有一班巴西嘅醫療研究者就做咗份研究，想睇吓啲人有幾能夠堅持減肥計劃，亦都想知啲半途而廢嘅人點解會想放棄減肥。呢班研究者搵咗 195 個大人返嚟，參與一個 6 個月咁長嘅減肥計劃，（簡化講）要佢哋响跟住嗰 6 個月內每個禮拜都做指定嘅運動，同時參加者有權响任何一點時間宣布放棄減肥計劃，班研究者：

* 研究開始打前量度咗拃佢哋預咗用嚟做自變數嘅變數，簡單嘅有參加者嘅年紀同性別呀噉；
* 然後佢哋一路監察住班參加者，知邊位參加者有跟足 6 個月嘅運動計劃、邊位參加者半途而廢、同埋每位半途而廢嘅參加者係响邊點時間宣布放棄嘅；
* 佢哋亦有嘗試用面試研究噉嘅方法，跟進半途而廢嘅參加者，問佢哋點解想放棄（不過參加者有權揀唔答）；
* 响嗰 6 個月間，有成 52.7% 嘅參加者放棄咗。

然後佢哋行咗生還分析，發現性別同教育並唔會對「參加者能唔能夠持之以恆」有影響。

好似上述噉嘅研究，仲有好多第啲研究者做，不過可能用嘅自變數唔同。

輕推研究
----

2018 年英倫一地嘅自助餐；輕推可唔可以鼓勵人攞多啲健康嘅嘢食呢？
睇埋：輕推理論
飲食對人嘅健康有深遠影響：人食得多得滯會肥，所以佢哋食嘢嗰陣要食得適量；而且淨係食得適量係唔夠嘅－例如生果同蔬菜提供到維他命 C 呢種重要嘅維他命，而呢種維他命係肉食提供唔到嘅，所以人除咗要食適量，仲要食得均衡，攝取到嗮人體需要嘅各種營養。喺 2010 年代起，有唔少行為經濟學研究者同營養學工作者合作諗計，想用輕推鼓勵人均衡飲食。

睇埋
--

* 癡肥
* 甜味
* 均衡飲食
* 垃圾食物
* 口痕搵嘢食
* 心理干預

引述
--

1. ↑  Ryan, D. H. & Kahan, S. (2018). Guideline recommendations for obesity management. *Medical Clinics*, 102(1), 49-63.
2. ↑  Dishman, R. K. (2001). The problem of exercise adherence: Fighting sloth in nations with market economies. *Quest*, 53(3), 279-294.
3. ↑  Sit, J. W. Chair, S. Y. Hui, S. S. Choi, K. C. Chan, A. W. Wong, E. M. & Cheng, H. Y. (2016). A smartphone-based exercise adherence intervention for people with metabolic syndrome: a feasibility pilot study. *The Lancet*, 388, S64.
4. 1 2 3  Galvim, A. L. Oliveira, I. M. Martins, T. V. Vieira, L. M. Cerri, N. C. de Castro Cezar, N. O. ... & de Oliveira Gomes, G. A. (2019). Adherence, adhesion, and dropout reasons of a physical activity program in a high social vulnerability context. *Journal of Physical Activity and Health*, 16(2), 149-156.
5. ↑  Landers, P. S. & Landers, T. L. (2004). Survival analysis of dropout patterns in dieting clinical trials. *Journal of the American Dietetic Association*, 104(10), 1586-1588.
6. ↑  Wansink, B. & Hanks, A. S. (2013). Slim by design: serving healthy foods first in buffet lines improves overall meal selection. *PloS one*, 8(10), e77055.
7. ↑  Wansink, B. (2013). Convenient, attractive, and normative: The CAN approach to making children slim by design. *Child Obes*, 9(4), 277-278.
**唱紅打黑**（粵拼：coeng3 hung4 daa2 hak1），係指原重慶市委書記薄熙來搞起嘅兩場政治運動：即係「唱紅運動」（唱紅歌、讀經典、講故事、傳箴言）同「打黑運動」（重慶打黑除惡專項行動）。王立軍事件之後，薄熙來落台，「唱紅打黑」就停咗落嚟。

唱讀講傳
----

內文：唱紅歌、讀經典、講故事、傳箴言
**唱紅歌、讀經典、講故事、傳箴言**，簡稱「唱紅運動」或「唱紅歌」，官方簡稱「唱、讀、講、傳」，係「唱紅打黑」運動嘅第一部分。2008年開始，薄熙來喺重慶市推廣紅色歌曲同紅色經典作品，重慶亦被人叫「西紅市」（普通話拼音：Xīhóngshì）。

打黑除惡
----

內文：重慶打黑除惡專項行動
**重慶打黑除惡專項行動**，簡稱「重慶打黑」，係「唱紅打黑」運動嘅第二部分。爾場運動入邊，文強等官員落台；從2009年6月到2010年4月，重慶公安局捉咗4781人，查扣咗31.46億元人民幣。國家公安部頒布嘉獎令，肯定重慶打黑除惡專項行動嘅功績，話重慶打黑除惡「打得好、打得準、打得狠」；但爾場打黑運動被懷疑可能係薄熙來為咗鏟除異己搞嘅。

攷
-

1. ↑  〈一周 热词〉. 中國網. 2011年4月21號. 原著喺2012年7月17號歸檔. 喺2015年11月11號搵到.
2. ↑  〈打黑英雄打掉前打黑英雄〉. 大河網. 2009年8月25號. 喺2015年11月11號搵到.
3. 1 2  〈公安部通令嘉獎重慶"打黑除惡"專項行動〉. 新華網. 2010年6月18號. 喺2015年11月11號搵到.
4. ↑  〈薄熙來爲鏟除異己 得罪溫家寶賀國強〉. 美中文摘. 2012年3月4號. 原著喺2016年3月4號歸檔. 喺2015年11月11號搵到.
**1862年大洪水**係[[美國]加利福尼亞州、俄勒岡州同內華達州史上最嚴重嘅一次洪水，淹沒咗美國西部以至加拿大卑詩省同墨西哥嘅部分地區。係大洪水之前，俄勒岡州由1861年11 月到第二年1月持續幾星期雨雪。之後，1 月9 日至12 日降雨量創紀錄，引發哥倫比亞河 嘅洪水，向南蔓延到俄勒岡州西部，又經過加州到達聖地亞哥，同埋蔓遠至內陸地區，包括（現在嘅）華盛頓地區嘅愛達荷州、（現在嘅）猶他地區嘅內華達州同猶他州、（現在嘅）新墨西哥地區西部嘅亞利桑那州。加州喺43天內落咗成 10 英尺（3.0米）嘅雨同雪。因為融雪，北美西部偏遠山區嘅積雪係之後嘅春、夏兩季導致愛達荷州、亞利桑那州、新墨西哥州、墨西哥下加利福尼亞州同索諾拉州發生更多洪水。

大洪水由一場溫暖嘅強風暴融化積雪嚟結束，風暴產生嘅雪水淹沒咗山谷，又淹沒甚至沖走咗啲城鎮、磨坊、水壩、水槽、房屋、柵欄同家畜，毀壞田野，被形容為加州有史以來最嚴重嘅災難。風暴造成1861年當年差唔多 1 億美元嘅損失，相當於2021年嘅 31.17 億美元。州長、州立法機構同州僱員一年半沒有出糧。據估計，加州死咗至少 4,000 人，係當時加州人口嘅 1%。

外面拎
---

* Ingram, B. Lynn (2013-01-01). "California Megaflood: Lessons from a Forgotten Catastrophe". 《科學美國人》. 喺2024-01-23搵到.（英文）
* Tom Philpott, *Mother Jones*, 2020-08-26. "The Biblical Flood That Will Drown California"（英文）
**安基阿盧斯戰役**（保加利亞文：Битката при Анхиало）係708年喺現今保加利亞波摩萊鎮（42°33′N 27°39′E﻿ / ﻿42.550°N 27.650°E﻿ / 42.550; 27.650）附近嘅一場戰役。係拜占庭－保加利亞戰爭中三次安基阿盧斯戰役中嘅第一場戰役，其後兩場分別喺763年同917年。

背景
--

喺705年，保加利亞可汗捷爾維爾協助查士丁尼二世重奪拜占庭帝位，令查士丁尼可以結束成10年嘅流亡生活。為咗表示感激，查士丁尼除咗送咗大量黃金、白銀，重將舊扎戈拉、斯利文同黑海之間嘅「扎戈拉地區」送畀保加利亞人。但係三年之後，查士丁尼又覺得自己有足夠能力吞併同再次統治保加利亞。

戰役
--

當拜占庭軍隊出發到安基阿盧斯（而家保加利亞東部黑海沿岸嘅波摩萊鎮）一個堡壘並喺該處扎營，竟然冇發覺附近嘅保加利亞軍隊。就喺拜占庭帝士兵四出揾嘢食嘅時候，捷爾維爾同佢嘅騎兵忽然出現，衝向最外圍嘅拜占庭部隊，而佢嘅步兵就進攻軍營。拜占庭士兵唔係戰死就係被人俘虜，而佢哋嘅戰馬同武器就噉益咗保加利亞人，而查士丁尼總算可以同幾個死唔去嘅部下逃返堡壘，之後急急腳坐船返君士坦丁堡。

後果
--

今次戰役嘅勝利令到保加利亞人得到同保有新嘅領土成幾個世紀咁耐。

到咗711年，拜占庭又發生另一埸騷亂同企圖政變，逼到查士丁尼再次向保加利亞人班救兵，但今次捷爾維爾只係俾咗三千個士兵去幫佢。喺幾次小衝突之後，拜占庭新嘅皇帝菲利皮科斯畀咗保加利亞人安全通行權（大概係定心丹之類），而查士丁尼二世就俾菲利皮科斯處決咗。

參考
--

* J.B Bury - History of the Later Roman Empire (1889)（英文）
* Byzantine Military（英文）
**呂珮琳**（英文：**Elsie Lui**，1993年9月29號—）係香港商業電台節目主持人，YouTuber同埋舞台劇演員，2019年開始同黃正宜（阿正）經營網絡頻道「加州女孩 LA Girls」，2021年開始佢哋兩個一齊主持叱咤903節目《Bad Girl佬》。

簡歷
--

呂珮琳喺寶血女子中學畢業，後來升讀並喺香港城市大學工業工程系畢業。

Elsie 嘅新婚丈夫係ViuTV前幕後人員曹梓冲（Agent L）。

唱歌出眾，曾經贏到歌唱比賽冠軍，宜家喺Bad Girl佬節目嘅song build環節兩連霸，打破阿正連勝紀錄。

《Bad Girl佬》星期三晚專為Elsie設一個環節，Elsie要服侍未來奶奶（Agent L媽咪) ，務求可以盡快入門，做曹家新抱。

喺《Bad Girl佬》逢星期五嘅Game Night 環節-重組壞句子，創出咗玩48次都冇贏過嘅紀錄，喺2022年9月16日，終於喺聽眾提供秘芨以及阿正，豪子嘅加持中，贏返一次，為重組壞句子劃上完美句號。

演出
--

### 電台節目

* 《Bad Girl佬》
* 《艾爾絲懷疑仙境》
* 《EL時》

### 電視節目（ViuTV）

* 2022年：《囝囝女女730》第239集嘉賓
* 2022年：《Auntie妳好》第24集、第29集、第33集嘉賓
* 2023年：《究食狩獵王》主持
* 2023年：《全星暑假−夏の競技》第4集主持
* 2023年：《擊戰 2》主持
* 2023年：《準時開飯》第157集嘉賓

出面網頁
----

* Elsie｜DJ主持｜商業電台881903.com
* 呂珮琳嘅Facebook頁
* 呂珮琳嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**廣州電視台購物頻道**（粵拼：gwong2 zau1 din6 si6 toi4 kau3 mat6 pan4 dou6）
，簡稱**廣州購物頻道**，又嗌**粵購頻道**（jyut6 kau3 pan4 dou6），係廣州電視台屬下冇咗嘅購物頻道，主要播電視購物為主嘅節目，播出語音初期係純粵語，喺2016年7月20號到2016年9月初轉播邑購節目時出現過普通話節目廣播。

呢個頻道係中國內地第一間專業電視購物頻道。頻道播出期間，喺廣東地區接收方面，U互動凈得廣州、肇慶同佛山地區收到，有線版除深圳地區外都可以收到。

史
-

頻道喺2016年5月30號～2016年8月底，深夜到天光無耐時重喺度播緊電子大圓測色板。以往呢個時段重有購物節目播出。
頻道喺2006年4月28號開播，早期佢同粵購合作，一齊推出咗以電視營銷嘅電視節目嚟對抗其它電視台嘅購物頻道。播出期間都係純粵語做廣播，一日24個鐘都有節目。

2016年5月30號挨晚就嚟落班時分（UTC+8），電視台屬下嘅單位——粵購公司（全名係廣州粵購電子商務有限公司）向電視台話間公司唔掂，波士蕭孝銘同財務都攞咗好多錢走佬，而粵購嘅牌照畀咗浙江嘅一間公司用，屬下嘅直屬企業——廣州飛羊（全名係廣州飛羊影視傳播有限公司）啲人因為差公司嘅場地租金及其它費用而俾電視台抨paang1走，令供應商啲庫存商品因為冇人搞而冇辦法退出，期間重出現拖糧情況。

由於出咗呢單個案，電視台播出嘅節目變成翻炒節目為主，一日嘅節目播出亦大幅縮水到15個半鐘（08:00開台，23:30收台）。雖然2016年7月20號恢復返播購物節目，但改成邑購（江門電視台購物頻道）節目，開播時間亦延長到18個鐘（06:00開台，00:00收台），但隨後被打回頭成07:00開台，23:30收台。

2016年9月初，頻道改播成時尚生活街嘅節目（翻炒為主），節目亦恢復返24個鐘播出。但喺同年11月7號深夜，頻道喺未對外公佈嘅情況下而停播咗11日。恢復播出之後，由於節目質量越嚟越差，節目收視幾乎爲零。

2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。直到同年6月8號零時三十九分，頻道亦正式宣佈停播，即係有住十四年嘅購物頻道亦正式成爲歷史。

攷
-

1. ↑  广州电视购物 粤购[*失咗效嘅鏈*] 名站之家
2. ↑  广州购物频道粤购公司老板携近千万货款跑路 TV购物 （2016-06-04）
3. ↑  广州电视台购物频道合作单位粤购公司老板携近千万货款跑路 新浪微博 （2016-06-04）
4. ↑   YouTube上面嘅嘅影片

出面網頁
----

* 廣州電視台購物頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
呢篇文講中國記者。想搵西晉時嘅人嘅話，請睇「**杜斌 (西晉)**」。

**杜斌**（粵拼：dou6 ban1；英文：**Du Bin**；1972年—），山東郯城人，現居北京，係位中國攝影記者、作家、紀錄片製作人。佢自學攝影，曾經任職中國《北京青年報》、《工人日報》社會法治週刊，2004年起任職《紐約時報》北京分社，佢嘅新聞相發佈喺《紐約時報》、《國際先驅論壇報》、《時代》雜誌、《衞報》等。民權活動家趙岩話，杜斌係近20年來喺《紐約時報》發佈新聞作品最多嘅華人記者，喺約15年嘅新聞生涯中，影低好多中國社會各階層嘅當代新聞，長期跟蹤去影低上訪者嘅生存同抗爭，積累咗好多關注中國弱勢群體嘅嘅作品。2011年以來，中華人民共和國外交部一直唔發畀杜斌爲《紐約時報》工作嘅許可證，不過杜斌仲係同《紐約時報》維持密切關係。

2013年，杜斌發佈紀錄片《小鬼頭上的女人》，揭發馬三家勞教所對上訪者、法輪功學員實施嘅酷刑，由於佢係第一位身處中國內地而出版有關六四事件嘅書嘅人，喺當年六四前夕畀北京當局國保秘密逮捕，國際上非常關注呢件事，BBC、《紐約時報》、《華盛頓郵報》等西方主流媒體始終跟蹤報道。

攷
-

1. ↑  〈上訪者 : 中國以法治國下倖存的活化石〉. *WorldCat*. 喺2016-09-02搵到.
2. ↑  "China detains photographer who exposed labour camp abuses". *Amnesty International* (英文). 2013-06-14. 喺2016-09-02搵到.
3. ↑  〈天安門屠殺〉. 《博客來》. 喺2016-09-02搵到.
4. ↑  趙岩 (2010-05-06). 〈《紐約時報》攝影師杜斌 獲亞洲人權新聞大獎〉. 《博訊新聞網》. 喺2016-09-02搵到.
5. ↑  〈杜斌：不斷探索真相的「大人」〉. 新紀元週刊. 2013-06-20. 喺2016-09-02搵到.
6. ↑  〈中國記者杜斌被警方拘留〉. 《紐約時報》. 2013-06-14. 喺2016-09-02搵到.
7. ↑  "China detains journalist who documented labor camp abuses, Tiananmen crackdown accounts". 《華盛頓郵報》 (英文). 2013-06-12. 歸檔時間2013-06-24. 喺2016-09-02搵到.`{{cite web}}`: CS1 maint: bot: original URL status unknown (link)
西巴丹島響馬來西亞嘅位置西巴丹島西巴丹島西巴丹島喺馬來西亞嘅位置
喺西巴丹島嘅軍事船艦，保護旅客安全
**西巴丹島**（粵拼：sai1 ba1 daan1 dou2，馬來話：Pulau Sipadan）係馬來西亞沙巴州出名嘅島嶼，以優美嘅自然景觀同潛水環境吸引遊客，佢係馬來西亞唯一嘅大洋島，島嶼面積大約4萬平方米，由600米深嘅海底直接伸出海面。

西巴丹島喺馬來西亞成立前後即作為法定「鳥類禁獵區」予以保護。2009年沙巴州元首根據《公園法（1984年）》將呢個島陸域部分（即全島，大約13.5公頃）公佈為「西巴丹島公園」；2015年環島海域同珊瑚礁（大約1萬6846.5公頃）亦經公告劃入公園範圍。

2002年，海牙國際法庭就馬來西亞、印尼兩國對呢個島同利吉丹島主權爭議一案判決兩島歸屬馬來西亞。2000年4月，菲律賓恐怖組織阿布沙耶夫喺呢個島綁架咗21人，包括10個遊客同11個渡假村員工，人質被帶去棉蘭老島，其後全部獲釋。

2021年4月13號，馬來西亞國盟政府喺一場關於1963年馬來西亞協定（MKMA63）特別委員會嘅會議入面，宣佈將西巴丹島嘅行政管轄權完全轉交畀沙巴州政府，並將有關呢個島嘅管理權至於1959年《保護區和保護面積法令》嘅保護之下，由沙巴公園信托局監督，但係安全保障仍然由中央聯邦政府負責。

相
-

* 西巴丹島西巴丹島
* 綠海龜綠海龜
* 西巴丹島海底西巴丹島海底

參考
--

1. ↑  丁楓峻(2010), 東南亞自助潛水趣. 華都文化. ISBN 978-986-6860-93-5
2. ↑  〈存檔副本〉. *www.astroawani.com*. 原先內容歸檔喺2021-04-17. 喺2021-04-15搵到.

出面網頁
----


維基同享有多媒體嘅嘢：  
**Pulau Sipadan**

維基遊埠有呢篇旅遊嘅資源：**Sipadan Island**

* Tourism Malaysia – 西巴丹島

|  |  |
| --- | --- |
| 權威控制 | 
* LCCN: sh2012004229

 |
**最低橋接點**（英文：lowest bridging point），又叫做**最低橋點**、**最低過河點**（lowest crossing point）係河流上面最靠近大海既跨河橋樑既位置。

從歷史既角度嚟睇，即係喺工程技術發展到可以起隧道同天橋樑之前，河流既最低橋接點附近通常有貿易同商業活動，從而會發展成為重要既鄉鎮或者城市。河既兩岸通常都會有路通到城鎮，呢啲路令到人同埋貨都可以由廣闊既腹地進入城鎮；亦可以經過河道用船艇來往上游；通常最低橋接點會有碼頭，可以用船經過下游出海。

英國歷史上最低橋點既例子包括倫敦，倫敦橋曾經喺泰晤士河上既最低橋接點；蘭加士打（Lancaster）既卡萊橋（Carlisle Bridge）曾經係月牙河（River Lune）既最低橋接點；約克係烏斯河（River Ouse）既最低橋接點；雅息特（Exeter）既舊雅息橋（Old Exe Bridge）曾經係雅息河（River Exe）既最低橋接點；告羅士打（Gloucester）係 Severn 河既最低橋接點 ，而格拉斯哥（Glasgow ）係從 Clyde 河既最低橋接點慢慢發展出嚟既。馬修巴黎（Mathew Paris）喺1247年畫既英國地圖似乎只畫咗一條橋：喺史特靈（Stirling），嗰度係福呼河（River Forth）上面既最低橋接點。

中世紀既威尼斯（Venice ）係以 Rialto 橋兩邊做中心，喺1854年學院橋（Ponte dell'Accademia）起好之前，嗰度一直係大運河既最低橋接點。

參考
--

1. ↑  "Stirling Old Bridge". *Scotland's Oldest Bridges*. The catalogue contains 525 bridges. 喺7 April 2017搵到.
呢篇文講法國、意大利等歐洲國家嘅一種書籍出版形式。想搵第個意思嘅話，請睇「**文庫**」。
一套裝幀幾乎相同嘅古書
用出版嘅角度來講，一套**文庫**（法文：collection éditoriale；意大利文：collana editoriale；西班牙文：colección editorial）係指將一組書，一般係唔同作者嘅作品，集合喺同一個標題下（書集），並由一間固定嘅出版社刊行。集合喺一套文庫中嘅書有相同嘅嘥士、裝幀、封面設計及異於其他書籍嘅特色。此外，每本書除咗自身書名，重必須標註所屬文庫個名。

簡史
--

西班牙加士柏同羅毅格書局（Gaspar y Roig）喺19世紀嘅盛況
喺法國，最早發明「文庫」呢個概念嘅係19世紀出版家路易·哈謝特（英文：Louis Hachette），嗰陣叫做「bibliothèque」，意思係「圖書館」。

喺19世紀嘅西班牙亦刊行咗好多文庫集，如1851年開始出版嘅《加士柏同羅毅格插畫文庫（西班牙文：Biblioteca ilustrada de Gaspar y Roig）》包含咗字典、小說、文獻、歷史、宗教、哲學等不同領域嘅作品，甚至整本《聖經》都畀佢一齊收錄喺文庫入面。

喺意大利，最早嘅文庫係一部收集咗12位古希臘史學家作品嘅《Collana historica》（歷史文庫），由16世紀嘅人文主義者湯馬素·博嘉奇（意大利文：Tommaso Porcacchi）整理編輯，再由加布歷·祖黎度（英文：Gabriele Giolito de' Ferrari）於1563至1585年間喺威尼斯陸續印行。佢哋以暗喻稱呢套文庫裏嘅每一本書都係頸鏈上嘅一環（ring），抑或係裝點呢條頸鏈嘅一份「喜悅」（joy），因為意大利文「collana」本意係「頸鏈」。

定義
--

《加利瑪發現文庫》嘅封面同書脊都採用統一嘅視覺設計風格，並根據唔同系列配置色碼。加利瑪出版社嘅《七星文庫》，係文庫集裏嘅經典之作。
文庫嘅特徵之一係外觀呈現嘅一致性，使用相同嘅紙嘥士、相同類型嘅書面同書脊骨，比如書面都會用同一隻色，法國出版社戴樂茲（英文：Dalloz）及黎泰蔻（法文：Litec）刊行嘅文庫就係咁；有啲則係有系統噉用唔同顏色。一般情況下，內頁視覺設計同排版亦完全一致，包括使用嘅紙張類型、重量、印刷字體同文字佈局，並附有序號，比如《加利瑪發現文庫》。某啲文庫甚至連頁數都一樣，比如《我知乜？（英文：Que sais-je ?）》嘅每本書都係128頁。

文庫嘅另一特徵係喺題材方面具有相似性，比如收集文學作品嘅文庫只能包含經典名著（小說）、繙譯作品或詩歌等；具有文獻、紀錄性質嘅文庫包含研究作品、實用書籍等。後者可以係套組合喺一種固定題材下嘅文本，如將研究考古學嘅各種專題論文（英文：Monograph）集結成書再組成一套文庫，梗係亦可以係天文學或研究其他人類文明成果嘅主題。分類更細致嘅文庫通常專業性更強，如專門收錄埃及學嘅研究文、天文學嘅研究文、工程學嘅研究文等等。反之則係傾向百科全書式嘅文庫，如《加利瑪發現文庫》，呢套集合又按題材細分成七個系列，每個系列都叫做「叢書（英文：Book series）」。從呢個角度來講，一套文庫亦可以係多套叢書嘅集合。

視覺特色非常重要，因為佢係一套文庫嘅辨識標誌。大多文庫都有一位固定嘅全局負責人，叫做「文庫總監」（directeur de collection），除咗保證品質，亦可確保文庫喺視覺裝幀方面嘅一致性（自身特色）、編輯流程方面嘅統一性同埋選材內容方面嘅豐富多樣卻唔會偏離文庫嘅主題。

有啲文庫集由於知名度好高，甚至畀人誤會佢哋係獨立嘅出版社，比如加利瑪出版社（英文：Éditions Gallimard）推出嘅《七星文庫（英文：Bibliothèque de la Pléiade）》就係咁。

喺講英文嘅國家一般唔流行叫文庫做「collection」，像係《七星文庫》、《加利瑪發現文庫》、《我知乜？》呢啲「collections」喺英文世界變嗮「book series」（叢書）。由於華文世界習慣從英文繙譯，所以亦通通稱做「叢書」。

攷
-

1. ↑  "Collection éditoriale, section, sous-collection : définitions". *Bibliothèque nationale de France* (法文). 2008-04-08. 喺2018-07-13搵到.
2. ↑  "Les collections éditoriales de livres". *Bibliothèque nationale de France* (法文). 2014-12-11. 喺2018-07-13搵到.
3. ↑  Barbier, Frédéric; Monok, István, 編 (2005). Les Bibliothèques centrales et la construction des identités collectives (法文). Leipzig: Leipziger Universitätsverlag. pp. 18–19. ISBN 978-3-86583-050-0. 喺2018-07-14搵到. Par suite, le terme de « bibliothèque » pourra, à terme, désigner une collection éditoriale (la « Bibliothèque rose » de Louis Hachette).
4. ↑  Bongi, Salvatore (1895). Annali di Gabriel Giolito de' Ferrari da Trino di Monferrato stampatore in Venezia, descritti ed illustrati*, vol. II* (義大利文). Roma: Martino Pub. p. 232.
5. ↑  "Совместный проект с французским издательством". *anirniit.ru* (俄文). 2002-06-08. 原著喺2017-12-01歸檔. 喺2018-07-13搵到.
6. ↑  Davies, Gill (2005). Gestión de proyectos editoriales: Cómo encargar y contratar libros (西班牙文). Ciudad de México: Fondo de Cultura Económica, Libraria. p. 134. ISBN 9789685374149. 喺2018-07-13搵到.
7. ↑  "Directeur de collection". *jcomjeune.com* (法文). 原著喺2013-05-08歸檔. 喺2018-07-13搵到.

睇埋
--

* 叢書（英文：Book series）
* 文庫本（英文：Bunkobon）
* 專題論集（英文：Monographic series）
《**外籍人士**》（英文：**Expats**）係美國影視串流平台Amazon Prime Video嘅英文網絡劇集，用2014年香港做背景，由妮歌潔曼主演，喺2024年1月26號上架。

演員
--

### 主演

* 妮歌潔曼 飾演 Margaret Woo
* 莎拉優拉奧（英文：Sarayu Rao） 飾演 Hilary Starr
* 柳智英（英文：Ji-young Yoo） 飾演 Mercy Cho
* 布萊恩泰（英文：Brian Tee） 飾演 Clarke Woo
* Tiana Gowen 飾演 Daisy Woo
* Bodhi del Rosario 飾演 Philip Woo
* 魯比魯伊斯（英文：Ruby Ruiz） 飾演 Essie
* Amelyn Pardenilla 飾演 Puri
* 積赫斯頓 飾演 David Starr

### 客串

* 陳慧珊 飾演 Olivia Chu
* 岑樂怡 飾演 Charly
* 柯煒林
* 王君馨
* 姜麗文

事件
--

### 香港豁免檢疫風波

2021年8月劇組同一眾演員到香港拍攝，嗰時仍然有疫情相關管控政策，但主角妮歌潔曼被揭發獲豁免檢疫，引起公眾非議，擔心散播病毒。當時香港政府嘅商務及經濟發展局回應話，妮歌潔曼喺香港執行指定專業工作相關活動，按規例獲豁免隔離檢疫。

### 唔畀香港觀眾睇

劇集喺2024年1月26號上架，世界各地用戶都可以睇，唯獨香港地區用戶冇得睇。Amazon未有公開原因，不過坊間估計原國可能係劇情出現同雨傘運動相關畫面，擔心誤觸《香港國安法》有關。

出面網頁
----

* 觀看 外籍人士第一季 | Prime Video
依幅畫描繪《耶穌受試探》嘅情境。  
魔鬼：如果你跪低拜我，天底下嘅王國都係你嘅！  
耶穌：撒旦，你走啦！經文講明：「你應該敬拜你嘅上帝，而且淨係事奉佢一個。」
依幅油畫出自 19 世紀，描繪耶穌喺荒野嗰度禁食，期間天使（金頭髮嗰兩位）一路守護住佢。
《**耶穌受試探**》（粵拼：je4 sou1 sau6 si3 taam3）係新約聖經入邊好出名嘅一個故事，《馬太福音》、《馬可福音》同埋《路加福音》都有記載。簡化噉講，依段故事係講魔鬼走嚟引誘耶穌，想耶穌敬拜佢（向魔鬼臣服等如放棄救贖世人），但係耶穌唔睬佢。

情節
--

睇埋：新約聖經
喺三本福音書當中，《馬可福音》對依個故事嘅記載明顯冇咁詳細，淨係好簡短噉講咗兩句。以下係《馬可福音》嗰個版本嘅粵語白話文譯版：

> 聖靈帶領佢（耶穌）去荒野嗰度。  
> 
> 
> 然後佢喺荒野度逗留咗四十日咁耐，受過撒旦試探；試過遇上野獸；天使一路都睇住佢。
> 
> 

而相比之下，《馬太福音》同《路加福音》嘅版本就詳細好多。依兩本福音書啲用字唔係好一樣，但內容大致係相同嘅：

> 耶穌畀聖靈帶領咗去荒野。佢喺荒野嗰度斷食咗四十日，一路受住魔鬼誘惑，佢喺嗰四十日期間乜都冇食過，於是佢就開始覺得肚餓。
> 
> 
> 魔鬼佢講：「如果你真係上帝個仔，就命令依嚿石頭變成麵包啦。」
> 
> 
> 耶穌回答：「經文上寫咗，人唔應該齋靠麵包生存，而係應該靠上帝嘅話語。」
> 
> 
> 然後魔鬼帶耶穌去到一座好高嘅山頂，畀耶穌睇到晒天下嘅所有王國。
> 
> 
> 魔鬼講：「我可以將龐大嘅權力同榮耀交畀你。因為依啲權力同榮耀都係我所有嘅，我鍾意將佢哋交畀邊個都得。如果你跪低敬拜我，依一切就全部屬於你。」
> 
> 
> 耶穌答：「你扯把啦，撒旦！經文上寫咗，你應該敬拜你嘅主同上帝，而且淨係服侍佢一個。」
> 
> 
> 跟住魔鬼就帶耶穌去耶路撒冷，畀佢企喺聖殿最頂嗰點。「如果你真係上帝個仔，就由依度跳落去啦：經文上寫咗，佢（上帝）應該會派佢嘅天使嚟保護你。天使一見你跳就應該會落嚟營救你，唔畀你撞落下面嘅石頭嗰度。」
> 
> 
> 耶穌回答：「（經文嘅教義）已經講咗，你唔應該試探你嘅主同上帝。」
> 
> 
> 如是者，魔鬼出晒佢啲詭計，就唯有離開。
> 
> 
>

嗌法
--

《耶穌受試探》喺各種外語當中嘅名如下：

* 英文：**Temptation of Christ**
* 德文：**Versuchung Jesu**
* 法文：**Tentation du Christ**
* 葡文：**Tentação de Cristo**
* 希臘文：**πειρασμός του Χριστού / peirasmós tou Christoú**

睇埋
--

* 天國戰爭
* 天魔
* 英雄旅程當中講「英雄受引誘」嗰部份

註解
--

1. ↑  以下依個譯版係基於英王欽定本嘅。

引述
--

1. ↑  Eduard Schweizer. *The Good News According to Matthew*. Atlanta: John Knox Press, 1975
2. ↑  〈馬可福音〉1章13節（基督教欽定本：〈可〉1:13；可以睇埋：基督教和合本：〈可〉1:13、天主教思高本：〈谷〉一13）.
3. ↑  〈馬太福音〉4章1-11節（基督教欽定本：〈太〉4:1-11；可以睇埋：基督教和合本：〈太〉4:1-11、天主教思高本：〈瑪〉四1-11）.
4. ↑  〈路加福音〉4章1-13節（基督教欽定本：〈路〉4:1-13；可以睇埋：基督教和合本：〈路〉4:1-13、天主教思高本：〈路〉四1-13）.

拎
-


維基同享有多媒體嘅嘢：  
**耶穌受試探**

* 耶穌被試探
* 第 11 章: 耶穌 受試探
唔好同開飯啦搞亂。
《**開飯喇！**》（英文：**OpenRice**），又叫**香港餐廳指南**，係一個香港食肆評價網站，由鍾偉民（Ray Chung），董瑞豹（Michael Tong）及林俊而（Johnny Lam）喺1999年創辦。家下重有英文版、澳門版、深圳版咁。

《開飯喇！》係香港食肆消費指南同食評搜尋器，上載資料由讀者助人自助，寫飲食資訊同餐廳優惠，又可以貼食肆食品嘅相上去。佢個討論區係個食評發表觀點嘅平台。網站啲資料同評分都係會員個人意見提供，間食肆好食唔好食只係個人經歷。

集團資料
----

集團通訊地址就係呢座大廈
《開飯喇！》由 JDB Holdings Limited 經營。根據網站介紹，集團其它生意包括JobsDB.com。通訊地址位於北角英皇道泓富產業千禧廣場。

睇埋
--

* ufood
* 香港飲食文化

注釋及參考
-----

1. ↑  根據官方網站標題
2. ↑   2007年7月3號《招職》：為興趣「開飯」鍾偉民
3. ↑  "JDB Holdings Limited". 原著喺2011年8月10號歸檔. 喺2011年6月8號搵到.
4. ↑  開飯喇 Other Group Products 互聯網檔案館嘅歸檔，歸檔日期2010年2月2號，.
5. ↑  〈集團通訊地址〉. 原著喺2010年3月28號歸檔. 喺2010年3月5號搵到.

出面網頁
----

* 《開飯喇！》網站
* OpenRice @ facebook.com
火車路軌穿過馬師白頓
馬師白頓工業邨回旋處
**馬師白頓**（英文：**Marsh Barton**）係雅息特最大既工業貿易區，總面積達到1.2平方英里（3.1平方公里）。 嗰度有500幾間唔同行業既企業，包括歐洲最大既汽車中心之一、陳列室、水電工程、建築商、裝修配件批發同零售、工具同設備租賃等行業。呢度亦都係蘋果高級經銷商（Apple Premium Reseller）Stormfront 零售有限公司既總部所在地。

喺2023年7月4號，馬師白頓開咗個新既火車站（馬師白頓火車站），馬師白頓火車站係由德文郡議會主導，耗資1600萬英鎊起既鐵路項目，服務馬師白頓、馬福（Matford）同亞芬頓（Alphington）一帶既新火車站。

歷史
--

喺以前，馬師白頓係雅息特以南、雅芬頓（Alphington）以北既一個中世紀村莊。進入20世紀，馬師白頓既主要部分係前馬師白頓修道院，亦都叫做聖瑪利修道院，係奧古斯丁正規修道院（Augustinian Canons Regular）既所在地。以前嗰度西邊同東邊分別係雅息特鐵路（Exeter railway）同大西部鐵路（Great Western Railway）；西邊向西行既雅息特鐵路依家已經無咗，東邊既就連接雅息特聖大衛火車站（途徑聖湯瑪士火車站）同埋德文郡既南部同康和郡既其他地方。

1928 年，嗰度用咗嚟做賽狗場（greyhound track），賽狗比賽一直持續到1957年個賽狗場拆咗為止。

參考
--


維基同享有多媒體嘅嘢：  
**馬師白頓**

1. ↑  Exeter City Council "Exeter City Council : Marsh Barton Trading Estate". 原著喺2014-04-08歸檔. 喺2014-04-08搵到.
2. ↑  "Head Office (Service Centre)". *Stormfront*. 喺27 May 2019搵到.
3. ↑  "Stormfront Retail Ltd | LinkedIn". *uk.linkedin.com* (英文). 喺2024-01-23搵到.
4. ↑  "Marsh Barton | Great Western Railway". *Great Western Railway* (英文). 喺2023-07-04搵到.
5. ↑  "Marsh Barton | Great Western Railway". *www.gwr.com* (英文). 喺2024-01-23搵到.
6. ↑  "OS County Series Devon 1890". old-maps.co.uk.
7. ↑  "The Devon Line that never was: Exeter, Teign Valley, and Chagford Railway (Part two)". *Edge of the moor* (英國英文). 2021-03-07. 喺2024-01-23搵到.
8. ↑  Tarter, P Howard (1949). *Greyhound Racing Encyclopedia*. Fleet Publishing Company Ltd. p. 58.
9. ↑  "Greyhound racing in Exeter | The Exeter Daily". *www.theexeterdaily.co.uk* (英文). 2021-03-15. 喺2024-01-23搵到.
**繆艮**（1766年—1835年），又叫**繆蓮仙**，字兼山，號**蓮仙子**，稱**火蓮道人**。大清作家，浙江武林（即今杭州）人。兄弟三人，佢排第三。艮取自《易經》，有「少男」之象。艮有二山相疊，故字兼山。而號蓮仙子，則暗慕青蓮居士李白。卒年各說紛紜，應該喺鴉片戰爭前已死。越南使節李文馥喺1835年（道光十五年）八月初二曾拜祭繆艮，當時繆艮停屍大東門外之浙紹義莊。

繆艮多才，不過累試不第，無法做官。要過省謀生，奔波勞碌。雖係浙江人，但喺廣東留得耐，有廿幾卅年，廣州府中任文職幕僚。去過澳門，曾想出洋海外。

寫過書有《文章遊戲》、《嚶求集尺牘》、《塗說》、《沈秀英傳》、《夢筆生花》、《泛湖偶記》、《中外群英會録》、《霍山志》、《壓線編尺牘》、《四書對語》、《天和閣聯語》、《徐娘自述詩記》、《香艷叢書》等。

支機生寫《珠江名花小傳》，疑支機生即繆艮。省城前珠江多花艇，繆艮亦曾流連，曲詞詩詞皆寫。《中外群英會録》，講佢款待越南使節於花艇之上，整夜詩詞對和。而南音《客途秋恨》一曲，亦有佢個名，甚至有話係佢自述。

《文章遊戲》為佢得意之作，當時越南甚為流行，亦促使佢同越南使節交誼甚深。郭沬若喺《陳雲貞寄外書之謎》，唐弢《海天集》，以及錢鍾書寫《圍城》，都提過《文章遊戲》。


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
「從河上看雅息特」John White Abbott 畫既紙本水彩畫
雅息河口，背景係 Powderham 城堡
「從 Trew 堰看雅息特」Thomas Girtin  大約喺1799年畫既紙本水彩畫
英格蘭既雅息河（英文：River Exe）發源於森麻實郡 Exmoor（註：Exmoor 係一片廣闊既丘陵沼澤地；嗰度係國家公園）既 Simonsbath 村（一條只有百多人住既小村莊）既北面溪谷既雅息源頭（Exe Head；註：Riverhead 係指河流、溪澗既源頭）。距離碧仙桃灣（Bristol Channel；又譯做碧仙桃海峽）既海岸大約5.2英里（8.4公里），雅息河既流向主要係向南，所以條河既大部分流域係喺德文郡，而唔係森麻實郡。 雅息河全長大約60英里（96公里） ，喺德文郡南部（英倫海峽）海岸既雅息河口（Exe Estuary）入海。歷史上，佢既最低橋接點（lowest bridging point）係雅息特既舊雅息橋，嗰度係條河流域既最大定居點，但係依家喺市中心以南大約2英里（3.2 公里），近 Topsham 同 Countess Wear 嗰度有一條 M5 高速公路既行車天橋。

地形
--

雅息河邊既雅息特碼頭
雅息河個名源自\*Uɨsk，呢個「詞根」（root）喺古布立吞語（Common Brittonic）既意思係「盛產魚」，亦係愛爾蘭文iasc（意思係「魚」）和威爾斯文 pysg（意思都係「魚」既眾數寫法）既同源詞（cognate） 。 相同既字根分別發展成英語既 Axe 同Esk，同埋威爾斯既 Usk，雖然唔係好似有些人聲稱既咁樣，威士忌呢個詞，係嚟自古典愛爾蘭蓋爾文（Gaelic ）uisgi，意思係「水」（更完整既短語係 uisgi betha ；愛爾蘭蓋爾文：uiscebeatha; 蘇格蘭蓋爾文：uisgebeatha; 「aqua vitae」，意思係「生命之水」；water of life）。

呢條河個名出現喺雅息特（「雅息河上面既堡壘」）同埋條河流域既好多其他定居點，包括 Exford、Up Exe、Nether Exe、Exwick、Exton、Exminster 同埋 Exebridge，係嗰度同 Barle 河匯合。 海濱小鎮 Exmouth 喺河口既東面，Dawlish Warren 喺河口既西面，嗰度有又長又闊既沙嘴，一直延伸到河口（註：沙嘴係指海岸、河岸或者湖岸附近既沙泥沉積地形）。

呢條河促進咗雅息特喺中世紀既發展同相對重要性。雅息特市既第一個工業區係喺雅息島開發既，嗰個島係喺10世紀，通過喺河流沿岸既沙地同沼澤地嗰度挖掘一系列既水道（leats）而整出嚟既。嗰個島成為好多生產紙張同紡織品既水磨坊既所在地。

雅息特（Exeter）既 Trews 河堰（Weir），嗰度既潮汐水位變化唔大，個河堰喺 Countess Wear 既上游2公里，嗰個河堰係喺13世紀德文郡伯爵夫人委託人起既。 雅息特運河繞過呢個河堰，令啲船能夠直接到達雅息特碼頭。潮漲既時候，河口形成大片既水域，好多人係嗰度做水上運動，特別係帆船、風帆、衝浪同埋滑水運動。

雅息特南下既鐵路沿住雅息河既兩側延伸。東面嗰條係從雅息特到雅息茅斯（Exmouth）既 Avocet 線；西面嗰條係南德文郡係幹線。西線係喺一條堤道（causeway）上，即係從 Powderham 到 Dawlish Warren 既南德文郡鐵路海堤（South Devon Railway sea wall）。雅息茅斯（Exmouth）至 Starcross 既渡輪喺夏天既時候載乘客橫渡河口，將雅息茅斯既海港同南德文郡主線（South Devon main line）既 Starcross 火車站附近既碼頭連接起嚟。

退潮既時候，雅息河口會露出一大片既泥灘，係水鳥既重要覓食地。 同英格蘭西南部既其他河口一樣，雅息河口係越冬禽類既重要據點。Dawlish Warren 係重要既觀鳥地點。雅息河既pH值較低，但係無遭受到嚴重既酸雨問題。盛產野生褐鱒，下游盛產鯪魚（dace）、鰱魚（chub）、鱸魚（perch）、鰍（roach）、梭子魚（pike）、鱂魚（bream）等魚同埋有啲河鱒（grayling），平均大約係8～10安士（230～280克）。呢度亦都有一群大西洋三文魚（Atlantic salmon）同埋有啲海鱒魚（sea trout）。 喺同 Barle 河交會既地方既下游大約150公尺嗰度，叫做黑池（Black Pool），嗰度盛產三文魚。 嗰度亦都有比較細既魚類，包括石泥鰍（stone loach），有充分的理由假設存在其他魚類。

2008年河道清理行動
-----------

2008年，雅息特環境局啟動咗一項清除河道植被既計畫。清理之後，雅息河既水位下降到比嚴重乾旱期間更低，減少咗洪水泛濫既風險。

睇埋
--

* 英國河流（暫時只有英文版）

延伸閱讀
----

* Lawrence, Rod (1999). *The Exe: A River for Wildlife*. Bradford-on-Avon.

外部連結
----

* RSPB reserves: Exminster & Powderham Marshes
* Dawlish Warren Nature Reserve

參考
--

1. ↑  Eilert Ekwall (1981). *The Concise Oxford Dictionary of English Place-names*. Oxford [Eng.]: OUP. p. 171. ISBN 0-19-869103-3.
2. ↑  A.D. Mills (2003). *A Dictionary of British Place-Names*. Oxford Paperbook Reference. ISBN 978-0198527589.
3. ↑  "The Leats of Exeter – a short history". Exeter Memories. 原先內容歸檔喺2018-08-15. 喺2019-04-26搵到.
4. ↑  "Exeter Memories - Countess Wear". www.exetermemories.co.uk. 原著喺2008-02-07歸檔. 喺2008-03-12搵到.
5. ↑  "River Exe runs dry to make way for Flood Defence Work". www.thisisexeter.co.uk. 喺2008-03-14搵到.`{{cite web}}`: CS1 maint: url-status (link)
腐竹
腐皮
上湯腐竹
**腐竹**，又叫**腐皮**或**豆腐皮**，係煮豆漿表面凝固嘅薄膜，可以新鮮食或曬乾後食，係東亞地區常見嘅嘢食原料。豆腐皮一詞最早出現喺李時珍《本草綱目》度，李時珍講，將豆漿加熱時，表面出現一層膜，將膜取出，乾咗後即得豆腐皮。

造法
--

將新鮮大豆浸透之後，磨漿，隔去豆腐渣，呢個時候嘅產品就係豆漿，然後煮豆漿，喺佢表面會凝固嘅一層脂肪含量較高嘅薄膜（皮），呢層皮就係腐皮。挑起薄膜後掛起。

最先撩起嘅一層皮以片狀鮮食或曬乾，叫做腐皮，最滑。腐皮之下嘅會掛起成條狀，叫做腐竹，口感次之。之後嘅平放曬乾，多數用嚟煮糖水。到較底層嘅就較粗，多數用嚟包嘢食。最底層叫做甜竹，用嚟做配料。

食用
--

喺唐人嘅地方，腐皮一般都會曬乾，然後再用來做煮餸嘅材料。喺日本，除咗曬乾後再泡製，亦鍾意食新鮮製成嘅腐皮，叫做「生湯葉」。生腐皮除咗可以做小食之外，亦可以將佢當做刺身點醬油食。

製成半乾，然後包住壽司一齊食。而喺味道方面，中式腐皮都係鹹食，日本人攞嚟做甜品。一般嘅腐皮壽司用嘅都係甜腐皮。喺日本包住壽司嘅一般係薄嘅油炸豆腐，並唔係腐皮。

素雞、素鴨、素火腿等嘅主要材料就係腐皮，只要加上各種香菇素菜同醬油調味後壓成條狀，就係一味唔似雞嘅雞喇。

粒狀，球狀或雞狀嘅齋雞，同樣係豆製品，但唔係呢度嘅素雞。

參考
--

1. ↑  李約瑟《中國科學技術史》第六卷第五分冊，267頁

維基同享有多媒體嘅嘢：  
**Tofu skin**
1900 年嗰陣嘅德國話方言分區圖，色水表示區域，彼此之間地理上相近嘅德國話方言語言距離會低啲。
**方言連續體**fong1 jin4 lin4 zuk6 tai2（英文：**dialect continuum**）係一種語言現象。

概念
--

睇埋：互通程度同埋方言
而家想像有一笪地方，笪地同廣東差唔多一樣咁大，而笪地上面有 4 座大城市 A B C D，語言學家想對呢笪地方嘅語言做研究，於是佢哋就喺每座城市度搵咗班人返嚟，要佢哋做測試語言互通程度嘅實驗，佢哋結果發現

* A 話同 B 話有頗高相似度，兩隻變體大約 80% 互通；
* B 話同 C 話有頗高相似度，兩隻變體大約 80% 互通，但同時 B-C 差異冇 A-C 差異咁大，A-C 係得嗰 60% 互通；
* C 話同 D 話有頗高相似度，兩隻變體大約 70% 互通，但同時 A-D 差異極大，互通度係 0% 咁滯；

－呢種噉嘅情況，就係所謂嘅方言連續體。即係有一拃語言變體，彼此之間喺正隔離嘅變體有高嘅互通度，而地理上距離愈遠嘅變體互通度愈低，有部份嘅變體彼此之間互通度係 0% 咁滯；想像有個好有語言天份嘅人（假設佢乜語言都學到）去呢笪地方旅居，佢逐個逐個城市去住同遊歷，而假設佢去到每座城市都會喺幾日內學識當地講嘅話，然後就去隔離嗰座城市做同樣嘅嘢，佢**唔**會遇到任何一次「突然撞到隻佢完全聽唔明嘅語言」噉嘅情況，但如果佢攞去旅程起點同旅程終點嗰兩隻話嚟睇，嗰兩隻話好可能唔會有任何嘅互通度，好似德國話（分佈偏及德國、奧地利、瑞士以至比利時等多地）就被指有噉嘅情況。

睇埋
--

* 環狀物種

攷
-

1. ↑  Hammarström, H. (2008). Counting languages in dialect continua using the criterion of mutual intelligibility. *Journal of Quantitative Linguistics*, 15(1), 34-45.
**費特力十世**（丹麥文：**Frederik X**，1968年5月26號—），全名**費特力·安德烈·亨里克·基斯頓**（丹麥文：**Frederik André Henrik Christian**），係丹麥國王。

生平
--

費特力十世1968年響哥本哈根嘅哥本哈根大學國家醫院出世，係丹麥女王瑪嘉烈二世同亨力克王夫共同嘅大仔，阿公係丹麥國王費特力九世；後嚟又多咗個細佬約阿金。隨住阿媽響1972年登基做丹麥女王，佢亦升為丹麥王儲。

佢細個響王宮接受教育，後嚟先後升讀Krebs' Skole小學、挪威寄宿學校École des Roches、Øregaard高中。佢識講幾種話，除丹麥話之外，仲識法文、英文同埋德文。

1986年，佢入讀阿胡斯大學政治學系，阿媽瑪嘉烈二世都喺呢間大學畢業。佢亦曾經到哈佛大學學政治一年，最後響1995年攞到阿胡斯大學政治學碩士學位。

響讀大學嘅同時，佢亦加入軍隊受訓練。響2001至2002年，佢響丹麥皇家國防學院接受咗身為王位繼承人嘅進一步訓練。跟住響2002年至2003年，佢做咗丹麥國防司令部參謀；仲響2003年做咗丹麥皇家國防學院嘅講師。到依家佢都仲響國防部門，依家嘅軍銜係少將（海軍、空軍、陸軍都係）。

費特力十世好鍾意做運動，亦鼓勵丹麥市民做運動。佢係第一位做完三項鐵人嘅丹麥王室成員。佢亦係一位船手，參加過多場比賽，都攞到唔錯嘅成績。佢曾經係國際奧委會成員之一，但係響2021年宣佈唔撈。

2024年1月14號阿媽瑪嘉烈二世退位，登基做丹麥國王。

屋企
--

費特力十世力同佢老婆瑪麗王后
佢響2000年悉尼奧運會識咗瑪麗·伊利沙伯·當勞臣。響2003年，佢哋嘅婚禮得到批准，最後響2004年結婚，婚禮響聖母教堂搞。

佢哋有四個仔女，包括：

* 基斯頓王子（2005ー）
* 伊莎貝拉公主（2007ー）
* 文森王子（同約瑟芬係孖生，2011ー）
* 約瑟芬公主（同文森係孖生，2011ー）

| * 睇
* 傾
* 改
現任法定繼承人 |
| --- |
| 非洲 | 
* 斯威士蘭 （N/A）
* 萊索托 萊羅托利·塞伊索
* 摩洛哥 穆萊·哈桑

 |
| 美洲 | 
* 安提瓜巴布達 巴哈馬 伯利茲 加拿大 格林納達 牙買加 聖傑氏尼維斯 聖盧西亞 聖文森特格林納丁斯 威廉

 |
| 亞洲 | 
* 巴林 薩勒曼
* 不丹 吉格梅·納姆耶爾·旺楚克
* 汶萊 穆赫塔迪·比拉
* 柬埔寨 N/A（由皇位委員會選出）
* 日本 文仁
* 約旦 侯賽因
* 科威特 米沙爾·艾哈邁德
* 馬來西亞 納茲林慕依祖丁沙 / 易卜拉欣·伊斯邁 （統治者會議侯選人）
* 阿曼 齊亞贊·賓·海賽姆
* 卡塔爾 阿卜杜拉·賓·哈馬德·賓·哈利法 （事實上）
* 沙特阿拉伯 穆罕默德·賓·薩勒曼
* 泰國 提邦功（假定）
* 阿拉伯聯合酋長國 穆罕默德·賓·扎耶德（事實上）

 |
| 歐洲 | 
* 安道爾 N/A（分別由法國公民投票同埋教宗而選出）
* 比利時 伊利沙伯
* 丹麥 費特力
* 列支敦士登 阿洛伊斯（攝政）
* 盧森堡 基曉慕
* 摩納哥 積基斯
* 荷蘭 嘉芙蓮娜-艾瑪利亞
* 挪威 哈康
* 西班牙 莉安諾（假定）
* 瑞典 維多利亞
* 英國 威廉
* 梵蒂岡 N/A（由教宗選舉選出）

 |
| 大洋洲 | 
* 澳洲 紐西蘭 巴布亞新畿內亞 所羅門群島 圖瓦盧 威廉
* 湯加 圖普托阿·烏庫卡拉拉

 |
| 
* 睇埋: 現任主權君主一覽

 |

|  |  |
| --- | --- |
| 權威控制 | 
* WorldCat
* VIAF: 59149106005568490566
* LCCN: nb2002051941
* GND: 122550676
* SUDOC: 112600107
* BIBSYS: 4109791
* NLA: 47753330

 |